open-index/open-wikipedia-markdown huggingface dataset:
上水廣場

**上水廣場**（；）係香港新界上水嘅商場群，分咗兩期發展，第一期嚮港鐵上水站對面。第二期就係嚮彩發街2號嘅一個活化工廈項目。兩期商場都係5層樓高，第一期個寫字樓22層，商場面積有18萬平方呎，有約莫150間舖。第二期就淨係得商場，預計喺2021年開。兩期都係由新鴻基地產起，一樣係1995年落成，不過第一期係落成同年開幕，第二期就係活化項目，前身係1995年晉科中心，所以過咗26年先開幕。

## 入面
上水廣場模擬大自然，2-5樓係商場，有約莫150間鋪。
*飲食：麵包鋪、餐廳
*電子、電器
*旅行社
*健康同美容
*眼鏡、時裝、珠寶同首飾

## 行人天橋
* 上水廣場有5條行人天橋來往新都廣場、港鐵上水站、彩園邨、石湖墟、上水匯

## 停車場
* 上水廣場有375個車位，24小時服務，買嘢可以免費泊車

## 寫字樓
* 面積每層約23,800平方呎
* 附設健身室

## 鄰近商場
*上水中心
*上水名都
*新都廣場
*龍豐商場
*上水滙

## 交通
*上水站
*九龍巴士
**上水總站（喺上水廣場地下）
*過海隧道巴士
**上水總站
*龍運機場巴士
**上水總站、新運路上水鐵路站巴士站
*上水站小巴總站

## 相

File:Landmark North (2).jpg
File:Landmark North 2nd floor.jpg|上水廣場二樓
File:Landmark North.jpg
File:Landmark North interior.jpg|上水廣場內部


## 拎

*新鴻基地產–上水廣場
*新鴻基地產–上水廣場
任天堂DSi

**任天堂DSi**（日文：ニンテンドーDSi，英文：Nintendo DSi）係任天堂DS手提遊戲機嘅第三版，喺2008年推出。

佢比之前嘅任天堂DS Lite更加細部同埋輕身，個螢幕就大咗。「DSi」裏面個i係指「我」，即係「我部DS」。機身重多咗兩個鏡頭，但冇咗Game Boy Advance嘅插帶位。

任天堂DSi喺2008年11月1號首先喺日本推出，而日本以外就喺2009年4月開始出。

## 出面網頁
* 任天堂DSi官方網站
紅白機

**紅白機**（，簡寫ファミコン，，簡寫**Famicom**或者**FC**），係任天堂嘅一款家庭遊戲機，喺1983年面世。

因為呢款機機身主要係紅白兩色，所以喺唐人社會叫「紅白機」。

呢款機主要喺亞洲地區賣，1986年任天堂同佢出咗個磁碟機，名叫Family Computer Disk System（日文：ファミリーコンピュータ ディスクシステム）。

紅白機嘅歐美版本係叫做**Nintendo Entertainment System**（縮寫**NES**，又叫做「灰機」），喺1985年推出。
PS

**PS**或**Ps**或**ps**或**pS**可以係：
* Adobe Photoshop：Adobe公司出嘅圖像編輯軟件，通常嗌PS。
* PlayStation
* Postscript，信尾加註
* Postscript (電子文件)，一種電子文件格式，主要係用來印嘢嘅
* PostScript (程式語言)
網路世界房車錦標賽

**網路世界房車錦標賽**（亦叫做 **XTCC**, 全寫係 *Xcelsion Touring Car Championsip*）係參考 WTCC（世界房車賽）而進行嘅網上虛擬世界房車錦標聯賽。計分制度，負磅方法同埋罰則，都係以 WTCC 做藍本。

## 歷史
### 由來

2007 年 2月一班來自港澳熱愛賽車眉朋友，希望透過網絡認識更多志同道合嘅朋友，所以成立一個免費畀一眾車迷可以聚腳互相鼓勵提升網路駕駛水平嘅平台：XCelsion。

就係咁，XCelsion 就開咗自己嘅網站，之後就開始 XTCC，一直運作到而家。

### 聯賽
*第一屆聯賽 - 2007 年 3 月 ~ 10 月舉行，參與人數大概 40個。
**成績 - 由 TEAM XERO MODELLISTA車隊嘅 HOJ 及 M.TOMMI 包辦冠亞軍，季軍係 MUGEN RACING TEAM 嘅 SHADOW。
*第二屆聯賽於 2007 年 12 ~ 2008 年 6 月舉行，參與人數大概 70個。 
**成績 - MUGEN RACING TEAM 包攬冠亞季名次，車手分別係 PIRRO，SHADOW 以及 EG6。
*第三屆聯賽 2009 年 1 月 30 號 ~ 7月31號，參與人數約 80 個。
**成績 - 車隊冠軍係 AK Racing Team，亞軍係 Xero Racing Team，季軍係 Full Throttle Race Team。

### 最新狀況
XTCC 3 已於 2009年7月31號完滿結束，車隊最終排名係：

而個人總成績係：
*AK車隊 AKJORGE 以 1049 分奪得總冠軍
*Xero 嘅 Ben 以小賽兩場既得分 878 分奪得亞軍
*GW 嘅 Kinbe 就以 876 分屈居第三

為咗畀各車手喺休季期間，可以保持狀態及開放賽事畀非車隊車手參與，大會因此成立 SUPPORT RACE。而首個賽事係以 PORSCHE 997 RST GT3 為主嘅 ONE MAKE 賽，呢個賽事共分五站，每站兩回合，圈數係 9 個圈，而分站包括：
*MACAU - 14 / 8 / 2009
*SINGAPORE - 28 / 8 / 2009
*SPA - 18 / 9 / 2009  
*OKAYAMA - 2 / 10 / 2009 
*BRNO - 16 / 10 / 2009

## 比賽平台
*第一屆 XTCC 聯賽係以 RACE the WTCC GAME 作為平台
*第二屆 XTCC 聯賽係以 RACE07 作為平台。
*第三屆 XTCC 聯賽係以 STCC 作為平台，目的係想資料可以最UPDATE，最接近真實世界。

RACE RACE07 同埋 STCC 係遊戲廠商 SIMBIN 開發同發行，相關名稱同版權係 SIMBIN 擁有。

## 參戰車
各參加者可以用下面車廠，現實參戰 WTCC 及 STCC 型號戰車出戰。

*AUDI A4
*BMW 320si
*MERCEDES-BENZ C200K
*CHEVROLET LACETTI
*SEAT LEON
*VOLVO C30
*HONDA ACCORD EURO-R
*ALFA ROMEO 156
*PEUGEOT 308

## 參與車隊
*XERO：由第一屆開始參加XTCC嘅老牌勁旅。今屆由 KGV 領軍。 
*MUGEN：另一支老字號車隊，由 MUGEN 率領。 
*MST：由有桑拿神之稱嘅 大源佬 親自帶隊。
*SAISUKO：ACMC 領軍嘅黑馬隊伍。
*FULL THROTTLE：SOL 同 PIRRO 領軍，單係領軍人物已強得唔係一般咁。
*OK：OOMAN 聯同一班新手，進軍聯賽大門嘅新車隊。
*T&T：TIM-KWOK 主理，唔可以睇小嘅一支新力軍。 
*AK：AKJORGE 領軍
*G-WORLD：SC 統領
*Anti-X：由Kson 同 MichaelWu 帶隊，係XTCC首支內地車隊

## 車手介紹

*PIRRO：一個疑似火星人嘅物體，速度快得驚人，係第二屆XTCC 總冠軍人物。現屬 FULL THROTTLE 車隊。
*CNR668：另一個疑似火星嘅生物，速度同 PIRRO 不相伯仲嘅高人。現屬 FULL THROTTLE 車隊。
*SHADOW：MUGEN 嘅主席，傳說呢條友主理嘅車隊有錢到離譜，可能係XTCC中最富貴嘅車隊。
*FARFUKEN：MST 嘅老闆，被譽為 [桑拿神] 嘅 大源佬，絕對係XTCC 嘅台柱。
*C-VAM：MST 成員，一個明明跑喺前面，但又自稱走在後面嘅人。 
*NIGHTDOG：MUGEN 成員，貌似正常但經常九唔搭八嘅車手。
*JASONL：MUGEN 成員，唔知點解，新仔好鍾意隊佢個屁（係架車個屁屁，唔係佢個人個屁）。
*TIM-KWOK：T&T 老闆，據聞係M字頭煙仔有千萬支煙仔嘅贊助，都係佢搵返來。
*SIMONCHONG：G.WORLD 嘅老闆，今季少數民族 AUDI 其中一個，江湖傳聞佢哋啲車手贏咗車，佢會識做咁話喎。
*ALAN CHAN：MUGEN 成員，車牌都未有…少年車神？
*Heiio：喺SUPPORT RACE 初登場，簡直係車場巨人殺手！
*Ooman：唔知點解俾人封咗做 - 知識型車手。
*Lehmann：唔知點解有朵花 - 吊離。
*MichaelWu：一個塵級車手，資歷耐到封晒塵嘅骨灰級車手。
*Rosario：焯號 AC叉，傳聞佢 XTCC4 會成立印度力量房車隊，又有傳佢會去 FTR，又有傳佢同啲貓貓狗狗傻佬 組成合唱團，第一支單曲 [BA 巴 乜 吊 能 DA DA 西]正喺論壇熱播。

## 影片
*Channel1 (Forum)
*Channel2 by Nightcat (youku)
*Channel3 by Nightcat (youtube)
*Channel4 by Lehmann (youtube)

## 資料來源
*一般資料：http://x-motoring.com/forum/index.php
*車隊資料：http://x-motoring.com/forum/index.php?gid=52

## 出面網頁
* XCelsion Sim-Motoring Alliance

### 遊戲平台
*RACE
*RACE07
*STCC
過零丁洋

《**過零丁洋**》係首宋詩，七律。由宋末抗元名將兼丞相文天祥作嘅。最出名係「人生自古誰無死，留取丹心照汗青」。

## 背景
佢抗元輸咗，俾元軍捉，船過零丁洋時，寫咗呢首詩。首詩表明佢忠心宋室，死都唔降。

零丁洋喺珠江口對出，有零丁山一島。惶恐灘有話係今日香港嘅龍鼓灘。

## 詩

辛苦遭逢起一經，
干戈寥落四周星。
山河破碎風拋絮，
身世浮沉雨打萍。
惶恐灘頭說惶恐，
零丁洋裏嘆零丁。
人生自古誰無死，
留取丹心照汗青。


## 韻
經、星、萍、丁、青都係上鄂發嘅鼻音尾。

## 睇埋
*正氣歌

## 攷
開飯喇

《**開飯喇！**》（英文：**OpenRice**），又叫**香港餐廳指南**，係一個香港食肆評價網站，由鍾偉民（Ray Chung），董瑞豹（Michael Tong）及林俊而（Johnny Lam）喺1999年創辦。家下重有英文版、澳門版、深圳版咁。

《開飯喇！》係香港食肆消費指南同食評搜尋器，上載資料由讀者助人自助，寫飲食資訊同餐廳優惠，又可以貼食肆食品嘅相上去。佢個討論區係個食評發表觀點嘅平台。網站啲資料同評分都係會員個人意見提供，間食肆好食唔好食只係個人經歷。

## 集團資料

《開飯喇！》由 JDB Holdings Limited 經營。根據網站介紹，集團其它生意包括JobsDB.com。通訊地址位於北角英皇道泓富產業千禧廣場。

## 睇埋
*ufood
*香港飲食文化

## 注釋及參考

## 出面網頁
* 《開飯喇！》網站
* OpenRice @ facebook.com
亞聯酋航空

**亞聯酋航空公司**（英文：*Emirates Airline*）係亞拉伯聯合酋長國嘅航空公司，以迪拜為主場，廣通四面八方。佢哋嘅飛機型號非常之先進，有波音777同空中巴士A380。

## 出面網頁

* Official site.
* Emirates Airline - Company profile
* Fleet
* Emirates Chairman Interview
* The Emirates Group
* Emirates Skycargo
* Emirates booking engine case study
澳洲人報

《**澳洲人報**》（*The Australian*）係澳洲銷量最高嘅主流報紙。日日都出，日報流通量係13萬份，週末版30萬份。特色包括生意版評論突出、每日氣象版都係彩繪嘅全國地圖，形象生動。

## 出面網頁
* The Australian Online
英皇書院同學會小學

**英皇書院同學會小學**（**King's College Old Boys' Association Primary School**）係香港島中西區一間小學，有兩處校舍，英皇書院同學會小學正校嚮上環必列者士街58號，校長係黃仲基先生。而第二校嚮普慶坊40號，校長係陳麗貞。

## 附近
* 樓梯街
* 卜公花園
* 公理堂
* 香港基督教青年會
廷尉

**廷尉**，又叫**大理**、**作士**，係中國古官名，係掌刑獄。佢係三公九卿嘅九卿之一。

## 史
廷尉係秦國創嘅，管刑辟，下有正監、左監同右監，秩祿千石。

漢保留廷尉，劉啟做皇帝第六年（公元前161年），改名大理。到劉徹嗰陣，建元四年（公元前137年），又改返做為廷尉。劉詢做皇帝時，地節三年（公元前67年），下置左、右、平，秩六百石。到劉欣做皇帝，元壽二年（公元前1年），改返做大理。新國，王莽又改做作士。復漢後，又改返做廷尉，二千石，下有正監、左監各一，左平一，秩六百石。

三國時代三國都廷尉。

北齊立大理寺，大理寺卿做正，大理寺少卿做副。

## 註
大理

**大理**係唐字，可以指：
*大理 (官名)，即係廷尉，管刑獄。
*大理寺，管刑獄嘅官署。
*大理國，雲南古國。
*大理白族自治州，中國雲南省下轄嘅一個自治州。 
*大理市，中國雲南省大理白族自治州首府。
長沙灣道

**長沙灣道**（；灣讀環）係香港新九龍一路， 起自旺角太子尾，貫通深水埗、長沙灣，去到荔枝角。道東南駁彌敦道，西北駁葵涌道，約莫3.3千米。長沙灣道因為起得闊，替咗青山道個位，做咗旺角到荔枝角嘅要道。另外，全條馬路地底，都係港鐵。

長沙灣道深水埗一帶，開咗唔少成衣同疋頭鋪頭，主要係批發，亦有零售，尤其係欽州街到黃竹街一段，係香港同類鋪一頭集中地，有**時裝街**同**成衣街**之稱。

## 史
長沙灣道喺1920年代初開，由於當時條街去到長沙灣海邊為止，所以叫1923年9月28號憲報公布做長沙灣道。條路分開幾段來起，並唔係順住咁起。　

## 各段
長沙灣道係雙程路，每邊有兩到三綫（有幾段可達四綫），由旺角伸到去荔枝角。

### 旺角段
長沙灣道旺角段，東南起自彌敦道、大埔道同界限街交界，係旺角北部。未有發展之前，呢段喺塘尾到田寮一帶。過塘尾就係最舊嘅深水埗市區，以黃竹街為界。所以呢段係深水埗同旺角交界之地。

呢段有條天橋，可以畀車由長沙灣道黃竹街同楓樹街之間，駛到去界限街洗衣街路口附近。

長沙灣道，黃竹街同楓樹街之間，南邊係楓樹街遊樂場，有波地畀人踢波，遠啲場邊係深水埗街坊福利會會址。

### 深水埗段

長沙灣道深水埗一段，黃竹街去到欽州街，佢西南便係深水埗最舊嘅市區。最舊區邊界喺鴨寮街，而長沙灣道就同佢平行，隔個街口。所以呢段長沙灣道來講，市區西南係舊過東北。

呢段主要路口有南昌街，欽州街，過欽州街就入長沙灣，入填地。舊底南昌街有明渠，長沙灣道有短橋過渠，家下條渠經已係暗渠，完全冚密。深水埗地鐵站喺南昌街同欽州街之間地底。

呢帶開咗唔少成衣同疋頭鋪頭，主要做批發，亦有做零售，係香港同類鋪頭集中地，有**時裝街**同**成衣街**之稱。

### 長沙灣段

長沙灣道長沙灣段，佔全條馬路至大部份，由欽州街去到甘泉街。條路係曲尺形，喺長沙灣郵政局度屈咗一屈。

成條路都喺原長沙灣個海灘，對出海灣嘅填地上便。因為填海遲過深水埗同荔枝角，呢段好遲先起。最初係深水埗營盤，喺欽州街到東沙島街之間，即係今日長沙灣政府合署、怡靜苑同怡閣苑。過咗營盤，1950年代初都係海。1950年代中，光昌街到甘泉街一段起好，長沙灣道係斷開兩截。去到1960年代初，先至打通。長沙灣道去到甘泉街邊，經已係條明渠，由蝴蝶谷流落來，後尾封咗變暗渠。

呢段馬路主要路口有東京街、興華街同大南西街。東京街有明渠。

由欽州街到長沙灣郵政局近光昌街一段直路，主要有長沙灣政府合署、麗閣邨、九龍工業學校、長沙灣遊樂場、長沙灣消防局、元州邨、深水埗運動場、長沙灣體育館，成段多數係公屋同公共設施，有少數私人樓。長沙灣地鐵站響東京街同發祥街之間嘅地底。

郵局到甘泉街一段直路，見長沙灣郵政局、深水埗運動場、長沙灣廣場，呢段主要係工廠大廈，主要係同衫有關，到咗今時今日好多變咗寫字樓同貨倉，唔少做時裝批發。荔枝角地鐵站響大南西街到通州西街之間嘅地底。

### 荔枝角段
長沙灣道荔枝角一帶，好早經已填咗海，作軍事用途。之不過，當時唔叫做長沙灣道，只有青山道同荔枝角道。後尾呢帶連轉咗做荔枝角煤倉同美孚油倉。今日長沙灣道同葵涌道、荔枝角道、青山道平排呢佈局，係1960年代尾到1970年代頭嘅事。

長沙灣道近荔枝角，係荔枝角交匯處，呢處同甘泉街、長順街、蝴蝶谷道同埋荔枝角道交界。蝴蝶谷道路到美荔道一段，係條單程路，只有去旺角方向。反方向嘅車，就行同佢平排嘅荔枝角道。佢道中間夾住葵涌道天橋。而近交匯處，可以畀車轉入青山道入葵涌。

長沙灣道最盡，伸到去荔枝角美荔道，差唔多去到美孚新邨第六期。荔枝角大橋落橋去美孚嘅車，可以橫過美荔道直入長沙灣道。葵涌道天橋底，有路畀車由荔枝角道入長沙灣道。美荔道南行亦可轉入長沙灣道。

呢段路因為夾喺青山道同葵涌道中間好窄嘅位，並無乜特別建築。靠青山道嗰邊對住石牆，青山道喺佢上便，過青山道就係荔枝角醫院同荔枝角收押所。而另一邊，過葵涌道天橋同荔枝角道，係美孚新邨第四期、九龍巴士廠兼總部、荔枝角消防局。因為部份九龍巴士廠變咗住宅曼克頓山，有條行人天橋起緊，橫過荔枝角道、葵涌道、長沙灣道，經石牆打上，到長沙灣道近美荔道巴士站。

## 地鐵
長沙灣道地底係地下鐵路，係港鐵荃灣綫來回兩管隧道。條綫其中三個站都喺長沙灣道底下，分別喺深水埗嘅深水埗站，喺長沙灣遊樂場側邊嘅長沙灣站，同埋長沙灣廣場側邊嘅荔枝角站。

起呢段嗰陣，成條長沙灣道都掘開咗，搞到塞車。

## 註

## 睇埋
*荔枝角道
*青山道
中匯大廈

**中匯大廈**（**Central Tower**）係香港島一幢甲級寫字樓，嚮中環皇后大道中28號，即係雲咸街同畢打街交界，怡安華人行南邊，1996年起好。

中匯大廈由建築師巴馬丹拿集團設計；由總承建商金門建築承包起樓。

中匯大廈係中區行人天橋系統嘅一部分，同北面嘅置地廣場、中建大廈同埋西面的娛樂行串聯。中匯大廈升降機大堂以黑色雲石為主，再加種兩盤青綠嘅竹樹，顯得樓底特別高。中匯大廈樓高26層，嚮香港唔算係摩天大廈，不過佢樓高123米，已經係世界級skyscraper。中匯大廈向街地鋪開咗一間國際級百貨公司，鋪頭分3層連地庫。

## 附近
* 新世界大廈
* 中建大廈
* 安蘭街

## 交通
* 中環站G出口

## 睇埋
* 公共空間 http://hk.beta.news.yahoo.com/article/080330/3/6j0p.html
* 灣仔中匯大廈（駱克道89號）
* 中匯大廈 (天津市) http://office.tj.soufun.com/house/%CC%EC%BD%F2_1110156623.htm

## 拎

* Emporis.com，香港中環中匯大廈Central Tower
陳麗華

**陳麗華**，鄉下嚮北京，係滿族正黃旗世家。1982年移居香港，做緊美國薩凡納藝術設計學院SCAD校董，係香港富華國際集團創辦人，2008年《福布斯》中國富豪榜，排名第38。

陳麗華因為拆京劇梅蘭芳同埋作家沈從文故居咁400幾間四合院同埋小洋樓胡同，起北京市東城區一里長嘅金寶街而發達。

## 睇埋
* 行政長官社區服務獎狀#2008年

## 攷
竹藝品

**竹藝品**（），係用竹做材料嘅工藝品，其中有手織、刀刻嘅分別。吹簫用嘅竹簫就唔係竹織藝術品。竹盒、竹筷子都係另一種。舊時畀秦始皇睇嘅竹簡同書都係竹藝品。

## 竹織藝術品
又叫做**竹織工藝品**，係手織工藝藝術品之一，例如竹織鴨，窗簾、字紙籮、竹蘿噉。以前竹織山貨係老土嘢，而家講係環保商品。竹織工藝品嘅材料係竹皮。

## 其它
* 棉織
* 窗簾
* 床上用品
* 葵樹

藝品
類:藝術品
荔枝角道

**荔枝角道**（）係香港新九龍一條馬路。路綫大柢同長沙灣道，由旺角、經大角嘴，貫通深水埗、長沙灣到荔枝角為止。佢東南駁彌敦道，西北駁葵涌道，全長約莫3.6千米。當中西九龍走廊長沙灣尾落橋位，去到葵涌道天橋一小段，係5號幹線一部份。

## 史
最初只荔枝角道分兩段。第一段由望角（今日旺角）上海街，伸到去黃竹街，入最舊深水埗市區，到欽州街止到海邊。其後，由上海街伸長到彌敦道同水渠街交界，弼街街口。之後填海起深水埗營盤，深水埗一段稍稍伸到九江街為止，到營盤為止。

而另一段係荔枝角嗰度，最初係荔枝角對出軍用填地。呢段即係家陣荔枝角消防局經美孚新邨萬事達廣場到荔灣道止。1960年呢兩段因為長沙灣填海，先至駁通。跟住荔枝角交匯處同葵涌道天橋起好。1970年代，美荔道起好，條街由美荔道同荔灣道一段，變成美孚新邨露天嘅萬事達廣場，唔畀車行，美荔道替咗佢個位。

## 各段
荔枝角道係雙程路，每邊有兩到三綫，由旺角伸到去荔枝角。

### 旺角同大角嘴段

荔枝角道係最早期一條馬路，畀車深水埗市區駁去九龍半島其他地方。呢段東南起自旺角彌敦道、弼街、水渠道大路口。去到旺角北便、深水埗同大角咀交界嘅界限街同黃竹街路口。中間主要路口有上海街、廣東道同塘尾道。

呢段喺1920年代起，初時望角（家下旺角）重係村地。而當時九龍至旺嘅街係上海街，所以亦以佢為起點。靠近塘尾，家下大角嘴重係山來。過咗塘尾邊黃竹街，就入深水埗市區。

荔枝角呢段主要係住宅，唐樓同洋樓都有。旺角路口，對住始創中心，而路口三角地，叫旺角康民角，有環境保護署路邊監測站。砵蘭街同太子道西之間一段，有旺角維景酒店。去到塘尾道口，有古蹟雷生春大廈。

### 深水埗段

荔枝角道深水埗段，貫穿深水埗最舊市區，由今日黃竹街同界限街交界個位，到欽州街口，當時欽州街經已係海皮。呢段有幾個路口，有界限街、黃竹街口，有南昌街口，重有北河街、桂林街，到欽州街。呢段荔枝角道，設計時比其他街闊落。

呢處主要都係唐樓同洋樓，標誌有南昌街明渠，不過經已冚密。近桂林街口有香港能仁書院。

### 長沙灣段

由欽州街到甘泉街呢段，全段都喺長沙灣嘅填地之上。條路係曲尺形，喺長沙灣徑屈咗一屈。過長沙灣警署屈向蝴蝶谷。

條路起法係跟填海，當時係由荔枝角同深水埗各有各填，而荔枝角道就各有各伸長，最後先至駁埋。最先填嘅係欽州街到東沙島街打出一段，為咗起深水埗營盤而起。但因為營盤都幾大，荔枝角道只伸到去九江街。

長沙灣段呢主要街口有東京街、發祥街、興華街同大南西街。

呢段荔枝角道主要係公共設施為主，視野好闊，去到近荔枝角嗰邊，有工廠大廈同私人屋邨。欽州街口有深水埗警署，側邊有麗閣邨，去到東京街口。另一邊有深水埗公園同游泳池。東京街到發祥街，一邊有哥爾夫球場、另一邊有廢屠房，同埋蔬菜批發市場。發祥街到興華街，有香港專業敎育學院黃克競分校。興華街有長沙灣臨時家禽批發市場同深水埗運動場。過通州街口宇晴軒、昇悅居同泓景臺三個私人屋邨。長茂街有長沙灣警署。

### 荔枝角段
荔枝角一段，只係單程入美孚。由同蝴蝶谷道同葵涌道口開始，貼住葵涌道天橋，到美荔道為止。

呢段路1920年代就有，只不過當時未有名。最初佢駁住青山道，位置喺家下荔枝角消防局開始伸到家荔灣道，當時係填海邊，對住荔枝角灣。1920年代軍地，之後有煤倉同油倉。後尾油倉變成美孚新邨。當時荔枝角道尾嘅荔灣道，叫荔枝角沙灘道，可以入去荔枝角灣嘅泳棚。1960年代尾到1970年代初，荔枝角交匯處同葵涌道天橋起好，變成家咁樣。之後美荔道起好。美荔道到荔灣道一段，變成美孚新邨露天嘅萬事達廣場，唔畀車行。自此，去灣嘅路由美荔道替咗佢個位，而荔枝角道縮短少少到美荔道為止。

葵涌道天橋底可以轉入長沙灣道，掉頭出九龍市區。而荔枝角道尾直行係荔枝角大橋上橋位，直入葵涌道。葵涌道橋底，亦有美孚巴士總站。入巴士站嘅巴士全部經呢段荔枝角度入，經另一邊長沙灣道出。

呢段路主要有九龍巴士總部、美孚新邨、美孚巴士總站同荔枝角消防局。

## 註
雞

**雞**（，學名：*Gallus gallus domesticus*），又寫成**鷄**，係種雀，亦係一種家禽，供應雞肉同埋蛋畀人食。公嘅叫雞公；乸嘅叫雞乸。

喺古時候嘅中國，雞有「五德之禽」嘅美譽，呢五德就係：文、武、勇、仁、信。

## 雞嘅成語
* 鐵公雞（一毛不拔）
* 走雞（錯過）
* 偷雞（偷懶）
* 發瘟雞（傻）
* 發雞盲（睇唔到）
* 雞同鴨講（語言唔通）
* 癲雞毑（野蠻女人）
* 雞啄唔斷（講到停唔到）

## 睇埋
* 禽流感 
* 雞精
* 雞湯
* 雞粉
* 燒雞
* 雞髀
* 𠜎雞
* 雞蛋
* 麻鷹捉雞仔
* 鬥雞
鐵皮屋

**鐵皮屋**係一種屋，用大鐵片做外牆。鐵皮做建材有幾種物料，包括星鐵鐵板、不鏽鋼板材咁，有厚有薄幾款。

用鐵皮起屋有一個好處，就係建築成本夠平，工序簡單，可以即起即住。不過鐵皮屋易生鏽、漏風、漏雨、唔隔音（冇私隱）、空氣焗，尤其夏天大熱天時，同埋打風季節，行雷閃電。

鐵皮屋未必即係寮屋，有建築師設計嘅鐵皮屋，會用不鏽鋼、油防鏽油漆、加防漏膠、隔音層、隔熱料、加24小時冷氣、加避雷針咁。呢種特製鐵皮屋唔係平價貨，有錢人有幅地，例如私人別墅都會起返間當車房又得，當倉庫都得。以前香港有位名人香灼璣都有一間，嚮2006年8月上過報紙頭條新聞添，佢嗰間鐵皮屋唔係貧民窟個種貨色。

## 睇埋
* 木屋
* 貨櫃屋
* 石屋
* 寮仔部
汪東城

**汪東城**（英文：Jiro Wang，），原名**汪東成**，祖籍廣東韶關，台灣男演員，以及台灣男子演唱團體飛輪海嘅成員之一。此外，他也是飛輪海目前來講，唯一有正常服完兵的成員（成員辰亦儒因BMI值太低服12天補充兵役）。

畢業於復興商工廣告設計科，畢業前後由於家中重擔，需身兼多職，像兼職模特兒，店員，從事幕後服裝造型師，接拍MV及廣告等多個工作。期間也與朋友組成「火紋樂團」（KARMA樂團，現更名為東城衞），擔任主唱。
摩洛哥

**摩洛哥王國**（），係非洲西北部一個國。

王國嘅東部同埋東南部同阿爾及利亞交界，南部靠近西撒哈拉，西部面向大西洋，並向北隔直布羅陀海峽同地中海同西班牙相望。1979年摩洛哥佔領西撒哈拉，不過佢喺西撒哈拉嘅權利一直未被國際上任何國家承認。摩洛哥認為交界嘅休達同梅利利亞應該係佢嘅領土，不過查實係由西班牙管轄。除阿拉伯文之外，喺摩洛哥境內重有好多地方語言，而法文同西班牙文亦被同時用。

## 歷史

自50萬年以嚟，摩洛哥所在嘅地方係非洲同歐洲之間嘅一條交通要道。考古發現證明呢度一早就有人住。最早喺呢度定居嘅柏柏爾人嘅來歷經已冇辦法考證。7世紀嗰陣，阿拉伯人嚟到呢處，重喺8世紀建立王國。中世紀時期喺呢度統治嘅朝代有啲係柏柏爾人，有啲係阿拉伯人。

從15世紀開始，摩洛哥受到歐洲列強嘅入侵，20世紀初期嘅摩洛哥危機係導致第一次世界大戰嘅重要原因之一。1912年3月，法國佔領摩洛哥。1956年3月獨立。http://news.xinhuanet.com/newscenter/2006-04/24/content_4469206.htm

中國古籍入便有關摩洛哥嘅較早記載，有宋人趙汝適《諸蕃志》「默伽獵國」。

## 政治
摩洛哥係一個君主立憲制嘅多黨制國家，國王擁有比較大嘅權利。議會分參議院同眾議院兩院，眾議院325名議員由國民直接選舉而出，任期為五年。參議院270名由地方代表選出，每三年更換三分之一。

穆罕默德六世自1999年登基後加強國家嘅民主化，對內嘗試緩和貧困同保證社會治安，對外持相對緩和嘅伊斯蘭國家政策。摩洛哥係中東同歐美對話嘅一個重要中間人。

## 地理

受副高控制同加那利寒流影響，形成乾燥嘅熱帶沙漠氣候；阿特拉斯山脈貫穿全國，當中圖卜卡勒山（4165米）係全國最高點。

54%嘅人口係城市居民。重要城市有：
* 達爾貝達（舊稱**[[卡薩布蘭卡]]**）——321萬人（2007年）
* 拉巴特（首都）——172萬人（同上）
* 非斯——100萬人（同上）
* 馬拉喀什——87.2萬人（同上）
* 等等

## 經濟
摩洛哥最主要嘅經濟部門係旅遊業、漁業同燐酸礦嘅出口。農業同牧業亦相對重要，不過受氣候影響比對大。摩洛哥喺好多方面依靠外嚟資助。國民經濟發展相當緩慢。

## 人口
摩洛哥80%嘅居民係阿拉伯人，20%係柏柏爾人。多數係伊斯蘭遜尼派教徒。除咗呢啲之外重有少數猶太教徒同基督教徒。

## 文化
### 節假日

## 備註

## 參考

## 出面網頁

* 
* 
* 
* 
* 
* 
* 
*
蔡銘超

**蔡銘超**係中華人民共和國商人同藝術品收藏家，廈門心和藝術公司總經理。

蔡銘超嚮2009年2月嘅法國佳士得拍賣會上，以3,149萬歐元投贏咗兩件圓明園十二生肖獸首銅像，之後又話唔畀錢。蔡銘超話，要用「非常手段」對付嗰個法國賣家。

## 拎
* 星島日報：蔡銘超投得獸首銅像，兼拒付

類:中國生意人
類:福建人
銘超
蘿蔔頭

**蘿蔔頭**可以係指：
*日本人，含貶義。以前嘅日本人係身高矮小嘅民族，所以畀人嘅印象係「倭寇」、「矮冬瓜」同埋「蘿蔔頭」。重有，日本人坐地下（盤坐），搞到條小腿有「羅圈腿」影響身高問題
*植物蘿蔔個頭
*人稱「小蘿蔔頭」嘅中共革命烈士宋振中（1941-1949）

## 註
中環天星碼頭

thumb|260px|第四代天星碼頭鐘樓
thumb|260px|第二代中環天星碼頭鐘樓
**中環天星碼頭**，嚮香港島中環碼頭第7號碼頭，有一個地標，就係中環天星碼頭鐘樓。

中環天星碼頭係由上世紀香港中環新填海工程所得地皮開發出嚟嘅渡輪碼頭。中環天星碼頭嚮2006年起取代拆咗嘅愛丁堡廣場香港天星碼頭，個鐘樓都係轉咗用新嘢。

而家，嚮中環碼頭民耀街個中環天星碼頭鐘樓，外形係仿照第二代中環天星碼頭而設計嘅，不過碼頭鐘樓建築物裡面嘅功能更多，包括作為維多利亞港碼頭觀景台、行人天橋、公共空間、商場、西餐廳、多用途集會同表演廣場咁。雖然鐘樓行人平台唔俾外來小販擺賣，但係業主香港天星小輪又組織或批准非弁利團體或有機農場，嚮呢個中環天星碼頭範圍裏面做生意。

## 第四代天星碼頭圖集

File:HK Central Ferry Pier view1.jpg|中環天星碼頭鐘樓
File:HK Central Pier Interior2.jpg|碼頭內有落地玻璃
File:HK Central Pier Shops.jpg|碼頭內嘅鋪頭


File:HK Central Pier Gate.jpg|入口閘門
File:HK Central Pier view3.jpg|階級
File:接駁口.JPG|碼頭跳版


File:一艘天星小輪泊岸中.JPG|一艘天星小輪泊緊岸
File:碼頭更改交通安排通告.JPG|碼頭搬咗新嘅交通安排指示牌
File:收費閘.JPG|收費閘


File:HK Star Ferry Pier Token Vending Machine.jpg‎|代幣售賣機
File:HK Central Star Ferry Pier 7 Shop L Restaurant WaterMark a2.jpg|頂層餐廳入口
File:HK Central Star Ferry Pier Sunday Market Footbridge 1 a.jpg|去碼頭鐘樓商場嘅行人天橋


## 附近
* 香港站
* 民耀街
* 民寶街
* 民光街
* 金融街 (香港)
* 中環站

## 睇埋

*中環碼頭
*愛丁堡廣場碼頭
*中環及灣仔填海計劃
6521

**6521** 係個謝爾曼質數，亦係個喺 6520 同 6522 之間嘅自然數。

## 其他
亦可以係：
*公元 6521年。
*小行星 6521 Pina。
*西澳洲嘅呢幾笪地方嘅郵政號：Badgingarra、Boothendarra、Grey、Hill River、Nambung
*6521行動。
廣華街

**廣華街**（**Kwong Wa Street**）係九龍油尖旺區一條街，因為地鋪一帶都賣War Game軍服同玩具，所以連埋附近嘅仁安大廈商場、百利達廣場一齊叫做槍街。旺角廣華醫院嚮廣華街2-10號。翠園大廈門口周星馳曾經嚮處拍《賭聖》外景。

## 附近
* 旺角站D2出口
* 登打士街
* 豉油街
* 染布房街
* 煙廠街
* 窩打老道
* 好景商場

分類:油尖旺區街道
分類:旺角
6521行動

**「6521」行動**係中華人民共和國政府喺 2009年為咗應付喺中華人民共和國國慶、西藏事件、六四事件、法輪功事件可能有嘅情況嘅一啲準備行動。行動包括捉異見人士、封網站、加派軍警到政府認為敏感嘅地方。

## 「6521」
「6521」嘅6係中華人民共和國成立60周年； 5 係西藏事件（令達賴喇嘛離開西藏）50周年；六四20周年；同法輪功事件10周年。 

## 參考資料
6521 Pina

**6521 Pina**（又叫 **1991 LC1**）係1991年6月15號由E. F. Helin喺Palomar 天文台發現喺主行星帶嘅小行星。

## 拎
*JPL Small-Body Database Browser on 6521 Pina
衞詩

**衞詩**（，）係香港歌手，衞蘭個孖生細妹。同家姐一樣簽約東亞唱片 (製作)。

## 大麻
衞詩嚮日本2009年2月24日凌晨1點同歌手關楚耀一齊嚮東京澀谷區道玄坂，俾當地警察搜到藏大麻，根據日本《大麻取締法》俾人拉咗。關楚耀自認有大麻，而衞詩就唔認罪 fnn相關新聞報導。結果，關楚耀可以走得，而衞詩重俾人查到收埋十包四仔白粉，所以唔走得。

衞詩個阿爸曾經開記者招待會，希望大家畀次機會佢個女改過自新。另外，香港娛樂圈有幾個藝人，話要發起簽名寫求情信，爭取拯救衞詩返香港。

2009年4月24號，衞詩喺東京地方裁判所被控違反日本《麻藥及向精神藥取締法》，最後衞詩認罪，被判監兩年，緩刑三年。

## 曾經合作過嘅藝人
嚮娛樂圈，衛詩曾經同黎明、衛蘭、杜汶澤、王歌慧同應昌佑等藝人合作過。

2019年10月7號，衛蘭衛詩合體，聯同Robynn & Kendy、樂隊FreshLife、新進唱作歌手Zino Chan等等，一齊參與「一首歌一個希望」慈善音樂生命分享會2019。

## 參考

## 拎

*東亞唱片官網 有衞詩嘅網頁
*A-Music 衞詩個人介紹
*Jill Forum
關楚耀

**關楚耀**（，）係香港男歌手，邵氏兄弟藝人同無綫電視前藝員，喺加拿大出世，鄉下喺廣西桂林，係譚詠麟嘅契仔；張敬軒係佢契哥。

## 醜聞

關楚耀做過香港禁毒之星，叫人唔好食毒品。不過喺2009年2月24號凌晨1點，關楚耀同衛詩喺東京涉谷區涉嫌帶毒（關楚耀藏有大麻），俾日本警察以《大麻管制法》拉咗。佢喺一個月後至獲釋返香港。

## 演出

### 電影
*2012年：《喜愛夜蒲2》 飾 Rain
*2013年：《末日派對》 飾 朗
*2014年：《愛·尋·迷》 飾 劉天星
*2015年：《台北夜蒲團團轉》 飾  卡皮歐
*2016年：《此情此刻》 飾 胡迪軒
*2017年：《同囚》 飾 徐子豪
*2022年：《失衡凶間》 飾 Alan

## 專輯
* 《If...Kelvin Kwan》
* 《你當我什麼》
* 《Hello...My Name Is》
* 《Here I Am》
* 《佔領 (專輯)》
* 《Breakout (關楚耀專輯)》

## 攷

## 出面網頁

* 
* 
* 
* 
* 
* 
* 

類:前無綫電視男藝員
李紫昕

**李紫昕**（，），又叫**Purple姐姐**，係香港唱作人。佢喺香港大學文學院畢業，活躍於兒童節目、音樂同廣告，有**兒歌天后**之稱。

佢做過音樂唱作人，擅長作曲、填詞、編曲、主唱，又做過唱片監製，亦做過節目主持同監製。重有專欄作家。

李紫昕識講廣東話、英文、普通話同日文。

## 部分榮譽

* 2020年第五屆『全球華人傑出青年』

## 爭議
### 被指虛報年齡
### 工人瞓廁所事件
### 虛假學歷
佢報稱獲瑞士聖杰文大學頒授文獻博士，但澳洲參議員金·卡爾（Kim Carr）就曾經揭露瑞士聖杰文大學係野雞大學。紐西蘭政府亦指佢哋屬於次等（substandard），唔建議將佢哋列入任何國際認可清單入面。

## 政治參與
佢曾經參與關愛隊工作，同埋親中派主導嘅同心同慶共創未來灣仔大匯演。

## 參攷
尹光

**尹光**（**Wan Kwong**，），原名**呂明光**，係1980年代酒廊歌手，以唱諷刺歌最為大眾認識，有**廟街王子**之稱。尹光係佢藝名，佢亦有用呂明光名義出過唱片。尹光舊時係越南華僑，舊底學過大戲。

據佢喺無線電視《今日VIP》節目話，喺網上流鹹濕歌，只不過同佢聲似，用咗佢尹光名啫，唔係佢本人所唱。

## 演出

### 電視劇（ViuTV）
*2019年：《仇老爺爺》 飾 光叔（第2集）
*2023年：《和解在後》飾 潘力（第1集）
*2025年：《弊傢伙！我要去祓魔》 飾 周易

### 電視節目（[[ViuTV]]）
*2016年：《巨門陣》第9集評判
*2017年：《捲上你的床》第9、10集嘉賓
*2023年：《Auntie妳好》第60、82集嘉賓
*2025年：《堅返鄉下》主持

## 相關人物
* 鄭君綿
* 鍾叮噹

## 註

## 出面網頁
二湯

**二湯**係種湯，用煲過上湯嘅材料，再翻煲一次，就叫二湯。但係有時廚師都會，將一啲剩低或者用不着嘅食材，加埋落去。
渣甸山居民協會

**渣甸山居民協會**（**Jardine's Lookout Resident's Association**）係香港一個私人會所，嚮香港島渣甸山祈禮士道2號，近大坑道牛奶公司白建時道商場。會員係當地街坊，包括賭王何鴻燊、香港法官李福善，鷹君集團羅孔瑞、渣甸山高士美道2號業主劉鑾雄咁。

嚮1960年代，渣甸山居民協會由翁祐帶頭成立，佢都係當地業主，正職係做風扇商人。 

## 附近
* 大韓民國總領事官邸
* 谷柏道
* 禮苑

## 拎
* 渣甸山居民協會位置地圖
* 渣甸山居民協會事件
好彩海鮮酒家

**好彩海鮮酒家**（**Ho Choi Seafood Restuarant**）係間茶樓集團，嚮香港有十幾間茶樓，嚮黃大仙彩雲邨、旺角聯合廣場、尖東帝國中心、官塘道創紀之城、油麻地現時點商業、長沙灣麗新商業中心、大角咀荃灣大會堂側、元朗站元朗中心、灣仔華潤大廈、上環急庇利街、西環卑路乍街、西營盤一洲國際廣場、太古坊德宏大廈、尖沙咀新港中心、荃灣如心廣場。

好彩海鮮酒家好似香港而家一般嘅海鮮酒家，有早茶飲、晏賣飯市、夜晚食海鮮兼擺喜酒，而三點三重有歡樂時光特價。

## 旗下牌子
*好彩海鮮酒家
*彩雲軒
*彩晶軒

## 拎
* 好彩飲食集團（海鮮酒家）
兒童醫健基金會

**兒童醫健基金會**係1995年喺香港成立嘅一個非牟利組織，主要幫中國嘅細蚊仔，搞好健康，尤其係窮地方。舊時叫**世界健康基金會（香港）**，歸美國HOPE基金會。2006年改為獨立運作重改名做兒童醫健基金會。

個會一開始就同上海市政府起個兒童專科醫院，叫上海兒童醫學中心。佢亦得到復旦大學兒童醫院合作支援。

## 基金來源
基金來源主要籌款，會搞籌款活動，搵幫公共或者私人慈善基金撥款贊助，同埋搵團體或者個人捐錢。

## 架構
個會有董事局，裏便有主席一位，副主席一位，同埋董事委員八位。家下主席係毛閱瀾。另外有中國醫健顧問委員會。

## 註

## 出面網頁
*
藤澤麻衣

**藤澤麻衣**（日文：ふじさわまい ），有時就咁叫**麻衣**（日文：まい ），係日本女歌手。佢係出名作曲家、編曲家藤澤守，即係久石讓嘅大女。1984年四歲經已喺卡通電影《風之谷》唱過歌。1996年另一齣《幽靈公主》裏便唱過同名主題曲。2006年出過唱片。2008年響另一齣《崖上的波兒》唱咗首插曲。

佢老公叫丹羽大，係藝人城田優嘅義弟。
雞蛋

**雞蛋**，又叫**雞[[膥]]**，係雞嘅蛋，雞用嚟繁殖後代，受精嘅雞蛋可以孵出雞仔。

## 食
雞蛋係人嘅嘢食之一。雞蛋營養價值高，含豐富蛋白質，維他命A、B、D同埋礦物質等。當中蛋白質更屬優質成分，經消化後，人體用到佢高達94%，有助構成人體組織同製造荷爾蒙，亦促進體內生長發育、細胞更新、修補損傷等工作。

## 食法
*茶葉蛋
*蚵仔煎
*蛋撻
*蛋糕
*餅乾
*墨西哥薄餅
*西湖牛肉羹
*蔥花炒蛋
*揚州炒飯
*雙皮奶
大麻屬

**大麻屬**（；學名：**）係大麻科下面嘅一個屬。

呢個屬嘅植物規律係草本植物，籽可以用嚟整中藥，根莖用嚟造大麻繩。

## 毒品
大麻樹葉當煙仔食，長期食嘅話會影響神經系統。有好多地方認為係吸毒，嚮全球大多數地方都係犯法，亦唔當園藝噉種大麻。因為鮮有食大麻致命，但係喺美國部分州話大麻係合法。

## 品種
* 大麻
* 印度大麻
* 藥用大麻

類:紡織纖維植物
聚星樓

**聚星樓**，又叫**魁星塔**、**文昌閣**，當地叫**文塔**，係香港一塔。佢喺屏山上璋圍北面，係香港屏山鄧氏聚居嘅風水塔。

屏山鄧氏族譜有話，聚星樓係由屏山鄧族七世祖，寧國府正堂鄧彥通起嘅，過600年，佢係香港現存最舊嘅古塔，係屏山文物徑重點古蹟之一。聚星樓喺2001年12月14號列做香港法定古蹟。

## 建築
聚星樓原高7層，但後來因風雨侵蝕，上面4層已經俾風災整冧咗，只剩低現時嘅3層。聚星樓呈六角形，建基於一矮台之上，主要以青磚以及麻石砌成。3層嘅聚星樓約莫高13公尺，最上層供奉主宰文運、掌管功名嘅魁星。聚星樓每層都有吉祥題字，由上層而下分別係「凌漢」、「聚星樓」同埋「光射斗垣」。

## 相

File:TsuiSingLauPagoda02.jpg|聚星樓底層 光射斗垣
File:TsuiSingLauPagoda03.jpg|聚星樓中層 聚星樓
File:TsuiSingLauPagoda04.jpg|聚星樓頂層 凌漢
File:TsuiSingLauPagoda05.jpg|聚星樓底層 內貌
File:Tsui_Sing_Lau_Pagoda,_Ping_Shan_Heritage_Trail.jpg|聚星樓外觀（背面）


## 開放時間
*每日上晝9點至下晝1點；下晝2點至5點。
*逢星期二、聖誕日、聖誕翌日、元旦日及農曆年初一至初三休息。

## 交通

## 睇埋
*屏山 (香港)
*屏山文物徑
*元朗區

## 出面網頁
*屏山文塔聚星樓
*屏山文物徑及聚星樓
*屏山古塔點解叫「聚星樓」
*元朗屏山文物徑聚星樓
*古物古蹟辦事處 — 文定古蹟：聚星樓
六十四卦

**六十四卦**（英文Hexagram）係中國經典《易經》裏便嘅圖象，用來占卜用。每一卦都係兩個八卦卦象一上一下咁合成，上三爻加下三爻合成六爻；上叫上卦或者外卦，下叫下卦或者內卦，上下咁埋一卦。每卦都有自己嘅卦辭，每爻都有爻辭。咁六十四卦就有卦辭六十四，爻辭三百八十四。

## 卦名
易經分將六十四卦，分上下經記住。上經記三十卦，下經記卅四卦，卦卦都有一個名。此外重有個易記嘅名，方便記住個卦象，例如，【乾】就叫【乾為天】，【蒙】就叫【山水蒙】。就好似【山水蒙】咁，外卦係艮，艮即係山，內卦係坎，坎即係水，山水蒙就咁嘅意。其他重有【乾為天】、【離為火】等等。

## 六十四卦卦名次序歌

*出處：朱熹《周易本義〈卦名次序歌〉》

## 次序

## 構成表
劉青雲

**劉青雲**（**Sean Lau**，**Lau Ching-wan**；）係香港男演員，鄉下廣東三水。

## 生平
劉青雲同好多香港演員一樣都係響無綫電視展開佢演藝生涯。佢雖然好早就出名，但成日都際遇麻麻。好似1985年佢已經憑《新紮師兄》出咗名，但佢好少俾人搵去拍港產片。一直到1992年拍完《大時代》之後，劉青雲先至有機會全心參與電影嘅演出。佢響港產片以演技精湛出名，但要獲得八次提名，憑我要成名先至贏得香港電影金像獎最佳男主角（2007年）。

## 作品
### 劇集
* 新紮師兄
* 皇上保重
* 成吉思汗
* 大運河
* 當代男兒
* 孖仔孖心肝
* 大時代

### 電影
* 警察故事續集
* 新不了情
* 衝鋒隊之怒火街頭
* 我左眼見到鬼
* 奪命金
* 大三元
* 再生號
* 暗花
* 暗戰
* 暗戰2
* 絕世好Bra
* 七月十四
* 目露凶光
* 我要成名
* 絕世好B
* 神探
* 無味神探
* 竊聽風雲
* 竊聽風雲2
* 十萬火急
* 撲克王
* 鬼馬狂想曲
* 消失的子彈
* 明日戰記
* 爸爸 飾 阮永年

## 出面網頁
* 
* 
* 
* 
* 
*
朱永龍

**朱永龍**係香港一個金牌經理人、娛樂圈活動項目經理、藝術創作人同埋舞蹈總監。主要做過策劃演唱會同慈善公益晚會活動咁。合作單位包括香港電台、電視台、電影公司、唱片公司、張學友、張國榮、梅艷芳、張惠妹、許冠傑、譚詠麟、張柏芝、王靖雯、王菲、劉德華、林憶蓮、郭富城、許志安、任賢齊、黎明、陳曉東、杜德偉、草蜢、陳小春、孫耀威、鄭少秋 、陳百強、陳小春、莫文蔚、鄭秀文、周慧敏、楊采妮、范曉萱、溫碧霞、那英、梁雁翎、胡慧中、王馨平、黎瑞恩、關淑怡、Twins、陳冠希、葉佩雯、金城武、鄭嘉穎、劉小慧、伏明霞、彭羚、鍾鎮濤、黎姿、郭芯其、羅文、童安格、李克勤、許慧欣、林嘉欣、陳奕迅、張衞健咁。

## 經歷
嚮香港演藝學院畢業，之後留學美國紐約同羅省。代表作係舞台劇《雪狼湖》編舞、舞台總監。

## 出面網頁
* 朱永龍其人
反射

喺物理學上，**反射**（粵拼：）係指波動嘅波陣面（wavefront）喺兩隻唔同介質之間嘅位改變方向，並且去返原本嗰隻介質裏面。舉個例說明，想像家陣有束光通過空氣（介質 1）前進，射落去一塊鏡嘅表面（塊鏡嘅玻璃係介質 2），當條光線去到空氣同玻璃之間嘅位嗰時，條光線其中一部份會變方向射返過去空氣（介質 1）嗰邊；當由一件物體射過嚟嘅光喺塊鏡嘅表面反射並且進入觀察者對眼嘅時候，觀察者就會睇到塊鏡反射嘅鏡像。

## 反射定律

喺幾何光學當中，反射嘅過程可以抽象化嘅幾何概念嚟諗。光嘅反射會遵從反射定律：根據反射定律，當一條光射落去一塊表面嗰度嗰陣，反射嘅光同入射嘅光會成特定嘅角度；想像一條光線 \text{P} 通過空氣射落去一塊鏡嗰度，射中塊鏡上面嘅點 \text{O}；反射定律講嘅係，反射嘅光線 \text{Q} 同條法線（指同塊鏡嘅表面成垂直嘅線）會成角度 \theta_r，而且
:\theta_r = \theta_i，
當中 \theta_i 係 \text{P} 同法線成嘅角度（好似下圖噉）。用日常用語講，反射定律講嘅係**反射角等於入射角**。

## 種類

按介質嘅特點，可以分為：
* 鏡反射
** 喺平滑嘅表面反射，反射嗰陣反射角會以同一個方向進行，會出現清晰嘅影像。
* 漫反射
** 喺粗嚡嘅表面反射，各條光線嘅反射角，方向會好亂，影像亦好模糊。
但係唔理係鏡射定漫射，影像都同真實物體倒轉。





## 事例
* 鏡照出嘅影像係反射嘅典型例子。
* 平靜嘅水面亦都可以產生反射現象。

## 睇埋
* 折射
* 折射定律

## 註釋

## 引咗
鏡面反射

**鏡面反射**（；參見） 係光線打落物件表面嗰時，以一個特定角度反射走，形成清晰嘅高光。相反，漫反射係光線打落表面後四散反射，令物件睇落去冇強烈反光。

根據**反射定律**，反射光線離開反射表面嘅角度，同入射光線射向表面法線嘅角度係一樣嘅，但係喺由入射光線同反射光線形成嘅平面入面，反射光線會喺表面法線嘅相反一邊。呢個現象最早係由亞歷山大嘅希羅（公元 10 - 70 年左右）描述嘅。

## 反射定律

**反射定律**呢條物理定律講嘅係，當光射到一個介面嗰陣，佢嘅入射光線同反射光線成同一個角度。光入射到唔同介質嘅界面上，會產生反射同折射。而反射嗰陣會出現以下嘅情況：
* 反射線同入射線同法線係喺同一個平面裡面。
* 反射線同入射線分居法線兩邊，並且同界面法線嘅夾角（分别叫做入射角同反射角）相等。
* 入射角等於反射角。
光嘅反射定律可以由電磁場邊界條件印證。

當光遇到物質嘅邊界時，佢會受到材料對電磁波嘅光學同電子影響。反射可以係鏡面反射或者好似鏡噉嘅漫反射。鏡面反射會用相同嘅角度反射由特定方向到達嘅所有光，而漫反射就會向住唔同方向反射啲光。

## 相關現象

反射定律係**倒影**呢種自然現象嘅成因。

## 睇埋
* 折射定律
* 折射
* 反射

## 引述
愛爾蘭鎊

**愛爾蘭鎊**（*punt Éireannach*）係愛爾蘭共和國以前嘅法定貨幣。國際代碼係IEP，符號係£，需要同英鎊區分嘅時候用IR£。

1999年，歐元取代愛爾蘭鎊成為愛爾蘭法定貨幣，但係愛爾蘭鎊直到2002年先至完全退出流通。北愛爾蘭由於係英國嘅一部分，繼續用英鎊。

歐債危機爆發之後，有傳聞話愛爾蘭會退出歐元區，重新啟用愛爾蘭鎊，但係愛爾蘭中央銀行否認咗伊個傳聞。

## 參考
折射定律

**折射定律**（英文）係條描述光折射嘅法則。光由一種介質入另一種介質時，入射角i同折射角r嘅正弦比，恆等於呢兩種介質之間嘅一個常數，叫折射率（Refractive index）n：

 \frac{\sin i}{\sin r}=n  

## 證明
可以用費馬嘅最短時間原理證明。

## 睇埋
* 折射
* 反射
記者

**記者**係傳媒嘅從業人員。

## 分類
* 電視台記者
* 電台記者
* 攝影記者
* 自由記者
* 特約記者
* 特派記者
* 戰地記者
* 調查記者
* 狗仔隊
折射

**折射**（，），又叫做**屈折**，係種光學現象，指一種波動（例如光）由一種介質射入另一種介質嗰陣改變方向。咁如果有條木棒插入水，睇落會以為佢喺水面屈咗。

折射之所以會發生，係源於光喺唔同介質裡便會以不同嘅速度前進。當一束光以一定嘅角度射入密度比較大嘅介質嗰時，佢會減慢速度並且向住法線嗰邊彎曲。而相反，當佢進入密度比較低嘅介質嗰時，佢會加速而且偏離法線噉彎曲。束光折射嗰時彎曲得有幾勁，視乎兩種介質之間嘅折射率。

## 折射定律
折射中，入射角 i 同折射角 r 符合折射定律（）：佢哋嘅正弦比等於呢兩種介質之間嘅折射率：

 \frac{\sin i}{\sin r}=n 

## 相關現象

想像一束光通過三稜鏡，三稜鏡同空氣嘅折射率唔同，光線會跟住三稜鏡嘅形狀同方向偏轉。喺多數材料當中，唔同頻率嘅光（即係唔同色嘅可見光）折射率都唔同，於是束光就分開做唔同色嘅光線，形成所謂嘅色散現象。呢種現象據講係由艾碩·牛頓發現嘅。

喺某啲介質當中，介質嘅密度會慢慢噉變化，令到光線嘅行進軌道變咗曲嘅噉。例如喺炎熱嘅天氣當中（想像烈日下嘅撒哈拉沙漠），唔同高度嘅空氣密度明顯有異，從而令到光線變成以曲線前進，形成海市蜃樓嘅現象。

## 睇埋
*折射定律
*反射
*透鏡

## 引咗
熱力學第零定律

**熱力學第零定律**係熱力學定律之一，用嚟闡述物體互相接觸後溫度嘅變化。最常用嘅解答是：

簡單嚟講，即係話當兩件物體互相接觸嗰陣，溫度比較低嘅物體，溫度會上升；而溫度比較高嘅物體，溫度就會下降，一直到兩件物體溫度差唔多一樣為止。

## 史
熱力學啱啱發展嗰陣，呢件事冇人為意，冇人覺得要寫低將呢條定律；到1930年至由英國物理學家福勒（R.H.Fowler）。因佢先決過第啲熱力學定律，所以叫做第零定律。

## 例子
一杯放喺枱上面嘅熱水，由於水正喺度冷卻緊，所以呢杯水同外界環境，並唔係處於平衡狀態。當杯水唔再降溫嗰陣，佢嘅溫度就相當於室內溫度，並且同外界環境處於平衡狀態。
劃鬼腳

**劃鬼腳**係一種遊戲，或者決定分配組合嘅簡易決策方法。玩法係嚮張紙上面劃幾條平行線，例如，3條直線一頭係甲、乙、丙3組，直線嘅另一頭係A、B、C組，呢三條平行線之間任意劃幾條打橫連線，就咁由甲、乙、丙一頭畫起，遇到橫線就打橫跟住畫，遇上直線再向下跟住畫落去，如此類推，最後就會神推鬼腳，去到A、B或者C組。
井字過三關

**井字過三關**（），簡稱**過三關**或者**井字棋**，係一種紙上遊戲，另外亦都有唔少由井字過三關衍生出嚟嘅遊戲，例如五字棋同蘋果棋。

## 玩法

呢個遊戲要求有兩個玩家，一個打圈，另一個人打叉。首先要喺一張紙上面劃個井字，喺井字嘅空位度，輪流畫叉 (X) 同圈 (O)。最先喺方格入面將打直，打橫或者打斜連成一線（3格）就算嬴。

## 策略

喺過三關入面，兩難即係無論對手落邊都輸。喺上面幅圖尾三嘅棋局入面，輪到X玩家行，佢如果落左邊邊位擋住O嘅直線，O玩家就可以落右上角連成3格斜線來赢。相反X玩家落右上角擋住O，就會好似幅圖嘅棋局咁輸。

事實上，遊戲入面先落嗰一方嘅係攻，而後一位玩家係防守。後嗰一位玩家必須要正確擋住先落嗰一方嘅攻勢先至可以迫和，而先落嗰一方就有機會可以嬴。

### 兩難方法嘅攻防
先將井字過三關嘅棋盤分做九個位置：

我哋先假設X係後着，O係先着。O有三個開局嘅可能: 邊位、角位同中位。策略上嚟睇，O如果開角位有最大嘅可能贏，但係對於一個唔識完美玩法嘅人嚟講，開中位更加可能嬴：

O開角位局一：O1->X5（調查顯示大部分人都會選擇出中位）->O9->X4->O6->X3->O7->X8->O2，將會和局。
O開角位局二：O1->X5->O9->X7->O3，O成功製造兩難。

O開中位局一：O5->X3->O7->X2/6（對於唔識完美玩法嘅X，佢好可能會行2或者6）O1/9，O成功製造兩難。
O開中位局二：O5->X6->O8->X2->O9，O成功製造兩難。

又好似以下呢段教一部電腦玩井字過三關嘅指令串噉：
#如果有人有個「威脅」（即係霸咗一行嘅兩個格），噉就霸淨低嗰個格；否則，
#如果有一個招係可以「分叉」並且（為我方）製造兩個「威脅」嘅話，出嗰招；否則，
#如果中間位冇人霸住，霸咗個中間位佢；否則，
#如果對手霸咗個角落頭位，霸咗相反嗰個角落頭位佢；否則，
#如果得嘅話，霸一個冇人霸嘅角落頭位；否則，
#是但霸一個位。

## 參考資料

## 拎
*喺 Google.com 玩過三關
*立體過四關
*已解遊戲
乾卦

**乾卦**，或者就咁叫**乾**，係八卦其中一卦，畫做☰ ，代表天。佢同時係六十四卦之中嘅第一卦，上下卦都係八卦之中嘅乾卦，即係☰ ，都係代表天，所以乾卦就畫成䷀。為咗方便記住卦象，佢有個名叫**乾為天**。 

近代出土竹簡同帛書，先秦到漢，唔寫乾而寫**鍵**，有可能本意另一意思。卦辭有曰「天行**健**」，咁可能相關，鍵健只係一音之轉，寫法相近。秦簡歸藏，則寫做「天目」合字，上天下目，意思不明。

## 卦辭
乾：元，亨，利，貞。

彖曰：大哉乾元，萬物資始，乃統天。云行雨施，品物流形。大明始終，六位時成，時乘六龍以御天。乾道變化，各正性命，保合太和，乃利貞。首出庶物，萬國咸寧。

象曰：天行健，君子以自強不息。潛龍勿用，陽在下也。見龍在田，德施普也。 終日乾乾，反復道也。 或躍在淵，進無咎也。飛龍在天，大人造也。 亢龍有悔，盈不可久也。 用九，天德不可為首也。

## 爻辭
初九：潛龍，勿用。

九二：見龍在田，利見大人。

九三：君子終日乾乾，夕惕若，厲無咎。

九四：或躍在淵，無咎。

九五：飛龍在天，利見大人。

上九：亢龍有悔。

用九：見群龍無首，吉。

### 用九
用九即係全部六爻都變(成錯卦)，算係一爻。只有乾卦同坤卦先至會有用九同用六嘅特別解釋。卦辭入面，象嘅解說特別話明“用九，天德不可為首也。”

### 天文
乾卦爻辭之龍，近代講同夜空星象，二十八宿中東方蒼龍有關。日日星空轉移，蒼龍亦按季節出現同隠沒。

## 參考
坤卦

**坤卦**，或者就咁叫**坤**，係八卦其中一卦，畫做☷ ，代表地。佢同時係六十四卦之中嘅第二卦，上下卦都係八卦之中嘅坤卦，即係☷ ，都係代表地，所以坤卦就畫成䷁。為咗方便記住卦象，佢有個名叫**坤為地**。

## 卦辭
元，亨，利牝馬之貞。 君子有攸往，先迷后得主，利西南得朋，東北喪朋。 安貞，吉。

彖曰：至哉坤元，萬物資生，乃順承天。 坤厚載物，德合無疆。 含弘光大，品物咸亨。 牝馬地類，行地無疆，柔順利貞。 君子攸行，先迷失道，后順得常。 西南得朋，乃與類行﹔東北喪朋，乃終有慶。安貞之吉，應地無疆。
 
象曰：地勢坤，君子以厚德載物。

## 爻辭
初六：履霜，堅冰至。

六二：直，方，大，不習無不利。

六三：含章可貞。 或從王事，無成有終。

六四：括囊﹔無咎，無譽。

六五：黃裳，元吉。

上六：龍戰于野，其血玄黃。

用六：利永貞。

### 用六
用六即係全部六爻都變(成錯卦)，算係一爻。只有乾卦同坤卦先至會有用九同用六嘅特別解釋。
兌卦

**兌卦**，或者就咁叫**兌**，係八卦其中一卦，畫做☱，代表澤。佢同時係六十四卦之中嘅第五十八卦，上下卦都係八卦之中嘅兌卦，即係☱ ，都係代表澤，所以兌卦就畫成䷹。為咗方便記住卦象，佢有個名叫**兌為澤**。

## 卦辭
亨，利貞。

彖曰：兌，說也。 剛中而柔外，說以利貞，是以順乎天，而應乎人。 說以先民，民忘其勞；說以犯難，民忘其死；說之大，民勸矣哉！

象曰：麗澤，兌；君子以朋友講習。

## 爻辭
初九：和兌，吉。

九二：孚兌，吉，悔亡。

六三：來兌，凶。

九四：商兌，未寧，介疾有喜。

九五：孚於剝，有厲。

上六：引兌。
巽卦

**巽卦**，或者就咁叫**巽**，係八卦其中一卦，畫做☴ ，代表風。佢同時係六十四卦之中嘅第五十七卦，上下卦都係八卦之中嘅巽卦，即係☴，都係代表風，所以巽卦就畫成䷸。為咗方便記住卦象，佢有個名叫**巽為風**。

## 卦辭
小亨，利攸往，利見大人。

彖曰：重巽以申命，剛巽乎中正而志行。柔皆順乎剛，是以小亨，利有攸往，利見大人。

象曰：隨風，巽；君子以申命行事。

## 爻辭
初六：進退，利武人之貞。

九二：巽在床下，用史巫紛若，吉無咎。

九三：頻巽，吝。

六四：悔亡，田獲三品。

九五：貞吉悔亡，無不利。 無初有終，先庚三日，後庚三日，吉。

上九：巽在床下，喪其資斧，貞凶。
韋小寶

**韋小寶**係金庸小說《鹿鼎記》嘅主角，係個虛構人物。

韋小寶有七個老婆，兩個仔同一個女，分別為雙兒、沐劍屏、曾柔、方怡、蘇荃、阿珂、建寧公主，大仔韋虎頭、二仔韋銅錘同三女韋雙雙。

韋小寶係個虛構嘅小說人物，按小說推算，小寶應該比康熙細兩歲，即係順治十三年（1656年）出世，小說故事大約喺康熙二十三年（1684年）左右完，小寶28歲。但係近來有人研究原型應該係清朝康熙時代嘅隆科多，只係隆科多就冇小說嘅韋小寶咁好彩。韋小寶嘅阿媽韋春花係揚州妓院「麗春院」嘅妓女。韋小寶自世喺妓院大，佢為人好賭、鹹濕，鍾意鬧人、呃人、賭錢出貓直頭係家常便飯，不過有江湖義氣。韋小寶唔識字，但喜歡聽人說書，受故仔嘅英雄人物影響，個性幾義氣。

韋小寶唔同嘅身份：
*因緣際會入皇宮認識咗康熙皇帝中結為好友，做過假太監、御膳房總管、御前侍衛副總管、都統、撫遠大將軍、通吃伯、通吃侯、鹿鼎公等。 
*代康熙皇帝到少林寺出家，法號晦明，喺寺中地位僅次方丈晦聰。 
*天地會青木堂香主。 
*神龍教白龍使。
祠堂

**祠堂**係供奉家族先人（例如 清樂鄧公祠）或有政績嘅地方官（例如 蒙宗遠祠）、鄉賢（例如 鄉賢祠、楊議郎祠）、天帝（例如 三君祠）嘅牌位同埋舉行家祭等儀式嘅場所。

## 香港祠堂
* 廖萬石堂響上水廖氏最大嘅祠堂，法定古蹟之一。
* 清樂鄧公祠 
* 媽姐祠

## 廣州祠堂

### 書院類建築
* 陳氏書院

### 祠堂
*史堅如祠
*許地許家祠
*龍導尾鄧氏宗祠
*伍家祠
*瀝滘衛氏大宗祠
*崙頭南溟黎公祠
*小谷圍霍氏大宗祠
*大嶺陳氏顯宗祠
*南沙麥氏宗祠

類:東亞文化
類:祭祀建築
類:宗教建築
黃大仙祠 (香港)

**黃大仙祠**，全名**赤松黃大仙祠**或**嗇色園黃大仙祠**位處九龍竹園，係香港著名嘅廟宇。祠舍1921年落成，地皮18萬呎（約莫兩個大球場），係一級歷史建築。由非牟利慈善團體嗇色園管理。同時亦係香港第一間獲香港政府批准舉辦道教儀式婚禮同簽發結婚證書嘅道教廟宇。

黃大仙祠供奉黃大仙同孔子、觀音儒釋道各路神仙。祠宇內櫳乃係「五形」佈局，即係飛鸞台、經堂、玉液池、盂香亭同照壁，跟足金、木、水、火、土五行而設。祠內重有其他唐山傳統建築例如三聖堂、大殿同埋從心苑等。

照《赤松子自述》話，黃大仙名諱原低係黃初平，東晉咸和3年（328年）喺浙江金華縣蘭溪出世，15歲學道，其後煉出一招「指石變羊」，自此佢同佢大佬一齊煉仙。而由於黃生隱居喺赤松山修煉，故此又名「赤松仙子」。

相傳黃大仙係「有求必應」，簽文靈擎，時時吸引善信嚟求簽，香火鼎盛。

大年初一好多善信爭上「頭炷香」，係香港賀歲指定動作。

## 資料
*名：**赤松黃大仙祠**；**嗇色園黃大仙祠**
*地址：九龍黃大仙竹園村2號
*電話：+852 2327 8141

## 交通
* 港鐵觀塘綫黃大仙站

## 攷

## 連出去

*嗇色園
異食癖

**異食癖**，又叫**異食症**，指人鍾意食啲「古靈精怪」嘅嘢。比如食頭髮、食銀仔、咬食指甲。

呢種病態多數係細時性情孤僻、同人交流少有關，細路仔時家長要注意觀察，一發現唔啱苗頭就要及時糾正，唔係等到大就好難醫。

## 參考資料
*http://homepage19.seed.net.tw/web@5/famidoc/sheets/pica.htm
黃大仙 (香港地方)

**黃大仙**位於香港九龍黃大仙區。呢笪地原本叫竹園，因為區內有一座赤松黃大仙祠，香火鼎盛、善信眾多，所以叫黃大仙。

黃大仙四周主要係公共屋邨，私人樓大多喺東北面，並建有黃大仙港鐵站。

## 睇埋

*竹園
*黃初平
*黃大仙祠 (香港)
*黃大仙區
打真軍

**“打真軍”一詞出自粵劇舞台，原意是武打演員不使用替身用真功夫對打。現引申為娛樂圈或拍電影時拍攝性愛鏡頭時，演員雙方直接發生關係，而不借助替身，或使用假體位。**

於千禧年代開始有人將冇做安全措施嘅性行為亦當作為打真軍- 做愛唔用避孕環、避孕套，直接冒愛滋病嘅風險。
## 睇埋
* 鹹片
* 㚻片
* 鹹片女演員
* 性工作者
街機

**街機**（ | ），又叫做**大檯機**（因為體型成部櫃台咁），係嚮公共娛樂場所玩嘅專用遊戲機，源於美國酒吧。
占斯惠斯勒

**詹姆斯·惠斯勒**（**James Abbott McNeill Whistler**，）係出名印象派畫家，阿爸係美國工程師，全家曾經住過聖彼得堡。惠斯勒曾經讀過西點軍校冇畢業，之後自選做畫家。

惠斯勒嘅畫作唔係好重視輪廓同素描，而注重彩色同音樂嘅效果，尤其鍾意幫批畫加上音樂術語，例如叫《母親的畫像》做《灰色與黑色的交嚮》。

## 作品（部分）

File:James Abbot McNeill Whistler 013.jpg|1864年作品《白衣之娘》
File:James Abbot McNeill Whistler 008.jpg|《金屏風》
File:Whistler James Symphony in White no 1 (The White Girl) 1862.jpg|《白衣少女》


## 拎

* 詹姆斯·惠斯勒生平同作品一覽
* 惠斯勒嘅藝術作品

類:美國畫家
梁啟超

**梁啓超**（，威式拼音：**Liáng Ch'i-ch'ao**；），字**卓如**（）、**任甫**（），號**任公**（），別號**飲冰子**（）、**飲冰室主人**（），廣東新會人，係中國近代嘅改革家、政治人、社會活動家、啟蒙思想家、文學家、歷史學家同教育家，亦係戊戌變法（百日維新）領袖之一，新法家代表之一。佢1913年做過袁世凱內閣嘅司法總长，又推翻袁世凱称帝。1917年做過嘅財政總長，又做過北京師範大學等著名学府噶教授、編得粵劇兼有“百科全書”式天才學人之称，有九個仔女，個個成材。 

## 仔
* 梁思成
* 梁思永
* 梁思禮

## 出面網頁

* 天津梁啟超紀念館

類:中華民國財政部長
類:中華民國司法部長
開片

「**開片**」係廣東俗語，就係話黑社會喺度「**打大交**」。

## 第啲話
普通話講「**打群架**」。吳語度講「**打相打**」。

## 例子
*「尋晚半夜有人喺老周嘅檔口度*開片*，差佬收尾拉咗三個人。」

類: 廣東俗語
我有個夢

《**我有一個夢**》（）係1960年代美國黑人民權運動領袖馬丁路德金博士嘅一場演說，當佢描述佢對於黑人同白人終有一日平起平坐嘅願景時，用咗句「」好多次。演說響1963年8月28號華盛頓大遊行嗰陣，喺林肯紀念堂門前向幾十萬民眾發表。美國國會收尾喺1964年通過咗《民權法案》宣布種族隔離同種族歧視係非法。

## 連出去
* 「我有一個夢」嘅演講稿 
* 演講中譯文 
* ''The I Have a Dream Speech'' 
 
類:美國
類:名句
安帝古倫拍賣行

**安帝古倫拍賣行**（**Antiquorum**）係間瑞士拍賣行，由Osvaldo Patrizzi嚮1974年創立，專門拍賣古董名牌鐘錶；嚮日內瓦、紐約、洛杉磯、巴黎、慕尼黑、米蘭、倫敦、香港、上海、東京、莫斯科都有寫字樓；佢哋喺香港嘅代表係Mary Lee，做過佳士得嘅鐘錶拍賣部。

## 賣過
2009年3月，甘地遺物包括眼鏡、陀錶、碗碟、涼鞋咁。

## 拎
* 安帝古倫拍賣行 網址
* 安帝古倫拍賣行背景

類:拍賣行
類:瑞士公司
夢工廠

**夢工場**係美國一間電影宣傳公司。該公司有三位共同創辦人，S代表史匹堡（影片監製及Amblin Entertainment創辦人），K代表Katzenberg（迪士尼前任阿頭），而G就係格芬（Geffen Records創辦人）。

## 出面網頁
* 夢工場網
* 夢工場影迷網
夢

**夢**（）係種精神現象，人睏覺時見到嘅影像、聽到嘅聲、思考同感覺，通常係不由自主嘅。研究夢嘅學叫做夢學（Oneirology）。

中國古代都有人話識解夢。例如夢熊有兆。

西方心理學，有個弗洛伊德同楊格（Jung），係夢之解析嘅開山鼻祖。

夢同記憶有關。入睡前所見所聞，都會同原有記憶整合，放喺相關位置，如此會唔停翻閱舊記憶，同新記憶重組。故此，日有所思，夜有所夢，同埋，夢到過去人事，以及離奇混離，異想天開，都係整理記憶片段造成，

## 書
* Jayne Gackenbach，朱恩伶譯：《夢嘅指南：解析奧妙嘅清明之夢》，台灣，遠流

## 參考




## 睇埋
* 幻覺
* 《莊周夢蝶》
* 《夢中人》
* 我有個夢
* 《夢中見》
* 夢幻女郎
* 我嘅夢想
* 發惡夢
* 夢遺

## 拎
* 周公解夢
* Dreams Dictionary (The Meaning of Dreams)
* Newsweek Article exploring dreams
* Psychological and biological aspects of dreaming
* DreamGate offers an exhaustive list of dream related sites
* The Interpretation of Dreams (alternative ideas)
* 夢的原理 -- Elements of Dream
搞屎

「**搞屎**」，又叫做**搞屎棍**，即係「搗亂」或「搞搞震」或「搞搞嗊」。

呢個係鬧人嘅話。中性啲講即係活躍分子。

## 例
「點解成日有人嚟百科全書呢度*搞屎*」…

類: 廣東俗語
細胞膜

**細胞膜**（），或者叫做**原生質膜**，係細胞結構入面分隔細胞同外邊嘅界面。普遍認為細胞膜係由磷脂質組織而成，上面重有各種膜蛋白同埋膜蛋白結合嘅糖類同糖脂。

## 功能
* 維持細胞結構完整，保護成個細胞。
* 選擇性咁吸收物質入細胞度。
* 識別外來物質。
* 細胞表面毛髮嘅著生位置。
粒線體

**線粒體**（，**mitochondrion**，源於希臘話：*mitos*「線」 + *khondrion*「粒嘢」，又譯做**粒線體**），係細胞入面嘅細胞器。通常一個細胞會有成百個成千個線粒體。線粒體可以佔到細胞質體積嘅25%。

線粒體嘅數目取決於細胞嘅代謝水平。代謝活動越旺盛，線粒體就會越多。

線粒體可以看做係「細胞能量工廠」，因為佢主要功能係將有機物氧化產生嘅能量轉化爲ATP。

## 結構
唔同細胞線粒體結構會有唔同。某啲情況下，線粒體會好似右邊圖咁，好似條香腸咁，細1到4微米。另一啲時候，線粒體會形成交叉管狀網絡。除此之外，幾個線粒體可以合埋成一粒，一個又可以分開成兩粒。

線粒體有兩個功能唔同嘅膜：*外膜*同*内膜*。外膜包圍住個細胞器，同細胞膜成份一致。內膜就具有ATP，仲有核糖體同少量DNA分子。也即係話，線粒體含有遺傳物質。

## 功能
線粒體首要功能係分解有機物，產生能量（即係ATP），但佢喺其他代謝反應入面，仲起到好大作用。好似：

* 細胞凋亡。
* 細胞增殖。
* 細胞氧化還原狀態調節。
* 合成原血紅素。
* 合成膽固醇。
* 產生熱量保持體溫。
PTU

**PTU** 可以係：
* 警察機動部隊（Police Tactical Unit嘅縮寫）
* PTU (電影)
* 香港教育專業人員協會（Hong Kong Professional Teachers' Union，縮寫HKPTU）
陳家偉

**陳家偉**可以係：
*陳家偉 (香港警長)，曾獲「最佳警長」，嚮2009年3月11號前，做教官同西九龍警署交通部警長，曾經參與圍捕車神盲亨。陳家偉警長出事殉職，香港報紙頭版話《痛失最佳警長》。
*陳家偉 (香港民主派)，九龍城區議會前議員，香港民主派人士
*陳家偉 (香港親中派)：香港親中派政治人物兼工業界人士
Laughing哥

**梁笑棠**，花名**Laughing哥**、**Laughing Sir**係學警系列入面嘅虛構人物由謝天華扮演，最早喺無綫電視電視劇《學警狙擊》入面出現，角色係黑社會大佬。Laughing哥個名走紅，成為謝天華新形象。

梁笑棠其實係香港警察臥底表面做進興社團話事人個人囂張沙塵，野心大，貪威貪功，要面又要威，口舌招尤，挑釁警權。其實心思幼細，深得龍頭大佬信任，而Laughing哥暗戀程若芯，嚮《學警狙擊》第22集俾李柏翹槍殺。

Laughing哥嚮黑道9年，負責大耳窿同埋Disco生意，兼賣丸仔，收入係不法社團嘅主要經濟來源。雖然梁笑棠有份幫手製毒。

嚮戲裏面，Laughing哥做嘅係目標為本，重視團隊精神，做事有使命感，照顧新人，甚至命都唔要。所以唔係公務員嗰種我會做好呢份工咁簡單，而係「偉人」。   

2009年3月27號，《學警狙擊》兩個鐘大結局，好多人都信Laughing哥會翻生。當晚10點半，無綫徇眾要求而補拍嘅片段喺香港翡翠台、高清翡翠台播出，而馬來西亞Astro On Demand亦率先喺同一日夜晚10點播出，片段唔夠一分鐘，顯示「Laughing哥」着住差人制服，然後講咗一句：「記住我名啊，Laughing Sir呀！」。

最後因為殺死咗蘇星柏（黃宗澤飾）被判終身監禁。

## 臥底履歷
* 香港警察（最初係由正興派去警隊做臥底，電影《Laughing Gor之变節》）
* 正興（後來由警隊派返去正興做臥底，電影《Laughing Gor之变節》）
* 進興（電視劇《學警狙擊》）
* 東莞羅勝犯罪集團（電視劇《潛行狙擊》）
* 義豐（電視劇《潛行狙擊》）
佢自稱係警隊入面做臥底次數最多嗰個。

## 感情線
* 蕭凱倫 Karen（陳法拉飾，電影《Laughing Gor之变節》）結果：女方被殺
* 趙雲迪 Wendy（陳茵媺飾，電視劇《學警狙擊》）結果：女方意外身亡
* 程若芯（周海媚飾，電視劇《學警狙擊》）結果：女方被殺
* 周望晴 Jodie (1980-2011)（陳法拉飾，電視劇《潛行狙擊》）結果：女方跌死

## 金句
* 「電腦化？我最叻嗰條靚淨係識用電腦上鹹網同賭波咋喎。」 
* 「上帝要你滅亡，必先令你瘋狂！」 
* 「臭新仔，過咗戒奶期未啊？記住我名啊，Laughing哥啊！」
* 「你唔記得我教過你乜嘢呀？無論對住乜嘢人，必要時你都要開槍。」 
* 「個天畀你行你先好行，個天唔畀你行，你郁都唔好郁呀！」 
* 「唔係我條底線set得低，而係我做人根本冇底線。」 
* 「吹水又唔使畀錢。」 
* 「一日大佬一世大佬。」 
* 「打生打死得個桔，舒舒服服有金執。」 （電視劇《學警狙擊》第二集）
* 「我唔打你我就唔叫Laughing，我叫Crying。」 
* 「人人得而鋸之。」 
* 「只要對我有利，我話知你係我老竇老母。」 
* 「係！我同你都係做緊同一樣嘢，咪就係蠱惑仔囉。」
* 「無論Laughing係生係死，Laughing都會喺度，一日警察，一世警察。著得起呢套制服，咁多伙記撐，驚乜呀？記住我個名，Laughing Sir呀！」 

## 參攷

## 拎
* Laughing 梁笑棠 - 人物性格 - 學警狙擊 - tvb.com
* 潛行狙擊 - 人物 - tvb.com
* Laughing 哥-死亡筆記
* 《從領袖的角度看Laughing哥的死亡》
* Laughing哥 | Facebook
* 潛行狙擊 CIB Laughing哥 | Facebook
樓盤

**樓盤**係地產市場嘅貨物，可能係期貨叫做樓花，又可能係現樓，包括住宅、鋪頭、廠房、車位、丁屋、地皮咁，睇樓即場可以睇到嘅，唔係示範單位。

樓盤嘅賣家係業主，買家就有好多種。而樓盤中間人叫做地產代理，又叫地產經紀，負責帶客人去睇樓，至於樓盤資料包括建築面積平方米、景觀、層數、地點、價錢、房間數目、會所設施，甚至實用率咁，經紀會講，唔可以盡信。嚮法治社會，所有樓盤資料以合約內容做根據。
睇樓

**睇樓**，係一種樓盤買賣市場嘅活動，即係買屋、買樓、買房之前嘅驗貨，同時包括埋即場問價、格價或者講價咁。

嚮相信買樓可以發達嘅社會，喺香港睇樓已經成為假日節目。

## 睇樓參考
* 明報 《睇樓Guide睇樓手冊》
* 在晴朗的一天出發 - 《睇樓攻略》 
* Now財經台 - 《一周睇樓團》 
* 亞洲電視 - 《衣食住行8:30—睇樓皇后》
* 星島日報 - 《超級睇樓王》
* 無線電視 - 《更上一層樓》

## 睇埋
* 睇樓免費專車
* 工地秀
* 現貨
* 樓花
* 落訂
* 分期付款
* 示範單位
* 地產經紀
* 縮水樓
* 示範單位
* 清水房
* 交樓標準

分類:地產市場
分類:地產
分類:市場
細胞質

**細胞質**係細胞裏頭嘅一種凝膠狀物質，包含有胞質溶膠同埋一啲細胞器。原生質係由水、鹽、有機分子同埋各種催化反應嘅酶所組成。細胞質喺細胞膜入面包圍住細胞核同埋細胞器。

## 元件
細胞質係由離子同埋可溶性高分子，例如酶、碳水化合物、唔同嘅鹽、蛋白質，以及大量嘅核糖核酸所組成。

細胞質可以係凝膠狀或者係液體，視乎當時細胞嘅活動而定。喺凝膠狀之下，細胞質會被命名為胞質凝膠，係一種固體質量。而如果係液體，就係胞質溶膠，一種流動嘅液體。一般嚟講，近住細胞外邊部份嘅係凝膠狀，而細胞入邊嘅係液體。

細胞質中入面有細胞器（例如：線粒體、葉綠體、溶酶體、過氧物酶體、核糖體）、液泡、細胞骨架同埋複雜嘅細胞膜結構（例如：內質網）。佢喺植物細胞之中亦都幫助進行消化。

## 唔同生物嘅差異
所有細胞都係有細胞質，之但係唔同生物，細胞質都可以好唔同。例如喺動物界，細胞質佔咗差唔多半個細胞嘅體積；但喺植物界，因為植物細胞入面有液泡，細胞質只係佔好少空間。

## 功能
細胞質最主要係負責維持細胞嘅形狀，鞏固細胞，並且提供懸浮俾細胞器。

佢亦都係一個化學物質儲存室，而呢啲化學物質牽涉到重要嘅代謝作用，例如醣酵解同埋蛋白質生物合成。
謝天華

**謝天華**（****，原名**謝興華**，）係香港男演員、歌手。

## 演出作品
### 電視劇（[[無綫電視]]）

### 電影

### 電視節目（[[無綫電視]]）
*1999：至尊打比賽 主持 
*2000：健美小姐選舉 大會司儀
*2000：萬眾一心千禧耀東華 大會司儀 
*2000：33周年萬千星輝賀台慶 演出嘉賓 
*2001：34周年萬千星輝賀台慶 演出嘉賓 
*2002：香港小姐選舉決賽 表演嘉賓 
*2002：35周年萬千星輝賀台慶 演出嘉賓
*2004：國際華裔小姐競選 大會司儀 
*2006：為食救兵 主持
*2007：08國際中華小姐競選－內地悉拔賽 大會司儀
*2007：歐洲華裔小姐競選 表演嘉賓 
*2007：40周年萬千星輝賀台慶 演出嘉賓 
*2007：幻彩詠香江-除夕倒數 表演嘉賓 
*2008：旅游特輯-美景「湘」輝 主持 
*2008：香港小姐競選決賽 表演嘉賓 
*2008：舞動奇迹第二季 揭幕賽 表演嘉賓 
*2008：舞動奇迹第二季 終極決賽 表演嘉賓 
*2008：公益金40周年 表演嘉賓 
*2009：美女廚房（第二輯）第一集 嘉賓

### 音樂劇
*雪狼湖（1997）飾 梁直
*漫步人生路（1998）
*今夜真情流露（2000）
*六朝愛傳奇（2001）
*王子復仇記（2007）

## 參考




## 出面網頁

*The Official Forum of Tse Tin Wah 謝天華官方影迷會論壇
*謝天華 Blog
*
*

類:前無綫電視男藝員
薯仔文

**薯仔文**（）係個香港俗語詞，意思為程序所需嘅報告文書，例如護士撰寫嘅事故報告，用嚟詳細描述經過。個漢英翻譯一語三關：「薯仔文」聽起嚟似「statement」，「文」直接對應意思；「薯」係「愚」嘅轉音字，喺度帶啲被逼傻頭傻腦噉做冇趣嘢嘅意味；「薯仔」譯作「potato」，「small potato」可以指小人物，對應執筆者通常嘅地位，亦暗指唔想揹鑊或受罰嘅願望。

## 攷
雞腸

**雞腸**（腸字變調，）係雞嘅腸臟，消化系統嘅一部份。佢亦係種內臟嘢食，通常炒熟嚟食。

## 粵語文化
粵語入面，雞腸亦可比喻草書西方啲字，例如拉丁字母，尤其係英文。

## 註

## 參考
雪梨天鵝隊

**雪梨天鵝隊**（*Sydney Swans*）係澳洲新南威爾士一支澳式足球隊。

佢哋嘅主場喺悉尼市區，2005年得到全澳足球總決賽嘅冠軍。贏咗西海岸鷹隊一分。2006年總決賽輸返畀鷹隊，亦係為一分。 

## 出面網頁
*Official 全澳足球聯合會（AFL）官方網站
*球會網站
*Sydney Swans——天鵝隊主場介紹
西海岸鷹隊

**西海岸鷹隊**（*West Coast Eagles*）係澳洲西澳洲省嘅一支澳式足球隊。

佢哋嘅主場喺珀斯市區，2006年得到全澳足球總決賽嘅冠軍，贏咗雪梨天鵝隊一分。報咗2005年總決賽輸畀天鵝隊嘅一箭之仇，當時亦係僅輸一分。

## 出面網頁
*球會網站
*全澳足球聯合會（AFL）官方網站
*關於West Coast Eagles嘅討論文章 

類: 澳式足球會
雀巢公司

**雀巢公司**（法語：Société des Produits Nestlé S.A.，簡稱**Nestlé S.A.**或**Nestlé，**; , , ），係一間瑞士跨國食品同飲品公司，總部位於瑞士禾州勒芒湖湖畔嘅維威，喺全球擁有500幾間工廠。佢係世界上最大的食品製造商。

雀巢公司係由亨利內斯特萊響1866年創建嘅，最初係由生產嬰兒食品起家，之後開始生產朱古力棒同埋即溶咖啡。雀巢公司係美國《財富》雜誌2015年評選嘅全球最大500間公司排行榜入面排第72名。呢間公司亦都俾《福布斯》雜誌評選為2017年全球規模最大上市公司嘅第34名。

## 產品代表
* 雀巢咖啡（*Nescafé*）

## 拎

* 雀巢嘅英文官方網
* 雀巢香港官方網
* 雀巢大中華官方網
梧州

**梧州**（壯語：Ngouzcouh Si；粵拼：Ng⁴zau¹；普通話拼音Wuzhou；郵政式拼音：Wuchow，官方外文名Wuzhou，傳統外文名Ng Chow，英文：Wuchow）係中國一城，喺廣西壯族自治區東部，係「東大門」，挨近廣東。行政上係個地級市。山水環繞，桂江、潯江合流成西江，2005年，人口305萬4300。治下有萬秀區、龍圩區、長洲區同埋蒼梧縣、藤縣、蒙山縣，代管岑溪市。

梧州風俗同廣東相近，都係講粵語嘅，有「小香港」之稱。特產有龜苓膏、冰泉豆漿、六堡茶、紙包雞，名勝有鴛江春泛、中國騎樓城、龍母太廟、系龍洲。有南梧高速公路通南寧，一級公路通廣州、香港，水路通西江沿岸各城市（貨運，南寧、柳州、廣州都係），航班通南寧、桂林、廣州、深圳、西安、重慶、福州、貴陽，而家通咗動車同高鐵。市花係寶巾花。

## 出面網頁

* 梧州市人民政府
大波

**大波**，又叫**大𢆡**、**大胸**、**大奶**、**巨乳**，係指女人有一孖比較大嘅𢆡（波）。要幾大先至叫做大波並無一個嚴格定義，唔同地方因為文化差異會有唔同定義。有啲男人會覺得大波嘅女人有吸引力，但唔代表越大越好，太大亦都係有病，即係。另外，有啲女藝人會用呢樣嘢做賣點，如果夾埋𡃁妹樣，就會畀傳媒叫做「**童顏巨乳**」。
## 睇埋
*平胸
靈數學

**靈數學**，又稱**數秘學**，指以將數目同事物以神秘或祕傳方法相結嘅信仰、傳統或者系統。有古代數學家（包括畢達哥拉斯）認為可以用數學解釋天地萬物，古代靈數學同數學關係密切。不過，現代數學家將靈數學剔出為數學一部分。

## 舉例
* 聖經密碼
* 西方人有所謂「十三不祥」
* 廣東人傳統將「9」當係「久」，「4」當係「死」，「169」當係「一轆鳩」

## 流行文化
* 美國電視劇NUMB3RS第四季第65集 "Thirteen" 有唔少靈數學題材。
吳語維基百科

**吳語維基百科**係維基百科協作計劃嘅吳語版本，吳語維基百科用簡體漢字書寫，喺2006年10月1號成立，到2021年，經已有超過四萬二千篇文章。

## 社群
吳語維基百科目前擁有75,175個註冊用戶，活躍嘅用戶大約有四十幾個，其中四個係，四位管理員入面，有一位係。

## 參考

## 出面網頁
*吳語維基百科
贛語維基百科

**贛語維基百科**係維基百科協作計劃嘅贛語（江西話）版本，佢係由非牟利組織──維基媒體基金會負責搞嘅。佢係響2008年5月25號成立嘅，而家有超過六千篇文。

贛語維基百科 2009 年 3 月開始啟用繁簡轉換功能。

## 參考


## 網址
* 贛語維基百科
水族館

**水族館**係用來展出同陳列各種魚類嘅場館。大部份嘅公眾水族館都有數個較細嘅水族箱，同一個或幾個大型水族箱。大型水族箱嘅水容量有成幾千，甚至一萬立方米，可以養大型嘅動物，例如海豚、鯊魚、白鯨。水陸兩棲動物好似水獺、企鵝亦可以喺水族館度養。水族館通常都有專門研究人員，研究園內動物生境同生活規律。

水族館運作上同動物園及博物館相似。一座良好水族館應有特別嘅展覽，包括佢長駐嘅物種，以吸引遊客再次光臨。近年，大型水族館都嘗試取得及育養多個品種嘅海洋魚類，甚至水母。亦有部份水族館設有動物互動園（petting zoo），例如，蒙特利海灣水族館有一個淺水水族箱，養一啲鰩魚，遊客可以摸鰩魚似皮革嘅皮膚。

質素好嘅水族館通常都附設有重要嘅海洋學研究機構，自行進行研究計劃，此外，水族館亦會推行好多同環境，物種保育有關嘅工作。

## 歷史

全球第一座水族館係1853年5月喺倫敦動物園麗晶公園（Regent's Park）開幕。馬戲大師費尼爾司·泰勒·巴納姆（P.T. Barnum）亦隨即響紐約百老匯建成美國第一間座水族館。佢參照底特律、紐約、舊金山嘅例子，美國主要城市嘅公眾水族館亦陸續開幕。

## 水族館之最

美國芝加哥嘅謝德水族館（Shedd Aquarium）有容量 19,000 立方米嘅巨型水族箱，養咗兩萬條魚，做過全球最大嘅水族館。

但呢個紀錄隨後俾美國亞特蘭大佐治亞州嘅佐治亞水族館（Georgia Aquarium）破咗。佐治亞水族館內有容量達約30,000立方米，養咗500種物種，一共十萬隻動物。而杜拜購物中心取代佐治亞水族館嘅地位。水族館嘅水族箱有幾大，通常基於成本考慮。

蒙特瑞灣水族館（Monterey Bay Aquarium）入面有一個以阿加力建造嘅觀察窗，可以觀賞水族館嘅主箱，觀察窗長17米、高5米、厚33厘米，曾經係全世界最大嘅水族觀察窗。而最大嘅觀察窗就設於日本國頭郡本部町海洋博公園內嘅沖繩美麗海水族館（Okinawa Churaumi Aquarium），長22.5米、高8.2米、厚60厘米，而個水族館更係現時全球第二大水族館。

1985年1月，奧克蘭嘉利塔頓水底世界（Kelly Tarlton's Underwater World）起咗全球首個透明水底隧道。隧道壁用阿加力整，110米長，用咗十個月，花咗三百萬新西蘭元。家下全球最長嘅水底隧道喺中國上海海洋水族館，155米長。

2006年，香港海洋公園用幾百萬港元興建全亞洲最大嘅水母館，展出超過15種水母，超過1,500隻水母。水母好難喺封閉空間度養嘅，原因係水母喺天然環境中從未遇過牆呢啲障礙物，亦冇避開障礙嘅本能，用箱養水母，水母只會係咁撞牆，水母展覽要用水流配合。

## 供水方面
大多數水族館都接近海洋，以確保天然海水嘅穩定供應。而謝德水族館則係開創先河嘅內陸水族館，靠特別嘅槽車以鐵路運送海水。相反，佐治亞水族館就從城市供水系統中攞水，並喺水度加入鹽及礦物質調製成海水，做法同好多家居水族箱一樣。

## 人工繁殖同保育工作
水族館通常都附設有海洋學研究團隊，甚至係重要嘅海洋學研究機構，自行進行研究計劃。人工繁殖計劃係其中重要嘅一環，人工繁殖一方面可以增加對相關物種嘅認識，而且可減少於野外捕捉物種。2001年5月，香港海洋公園內2條雌性樽鼻海豚各誕下2條小海豚，係世界首項人工受孕繁殖樽鼻海豚。

水族館亦會進行好多環境及物種保育工作，並提高公眾嘅保育意識。


File:Baltimore_Aquarium_-_Big_tank.jpg
File:Aquarium_in_shopping_mall,_Kaunas.jpg
File:Al_Mahara_Burj_al_Araba_Dubai_March_2008pano.jpg
File:Dubai Mall.jpg


## 睇埋
* 水族箱
* 海洋公園
* 海洋生物學

## 出面網頁
* 香港海洋公園
* 上海海洋水族館
* 沖繩美麗海水族館
* 謝德水族館
* 喬治亞水族館
* 蒙特利海灣水族館
* 國立海洋生物館（台灣屏東）
*  世界的動物園與水族館(中文討論區)

## 拎

*全世界嘅水族館
*水族館維基百科
*澳洲水族館介紹
AK

**AK** 可以指：
*美國阿拉斯加州嘅郵政縮寫
*AK-47，卡拉什尼科夫1947年自動步槍
*亞洲航空公司嘅IATA代碼
*郭富城（**A**aron **K**wok）
*江𤒹生（**A**nson **K**ong）
牛肉

**牛肉**，係牛身上面嘅肉，係人類日常肉食嘅來源。牛肉有好多個部位，煮法同菜色都唔同。

## 分類
### 按部位
牛肉來自牛隻身體嘅唔同部位而另有稱呼，例如西冷、T骨、牛柳、肋眼等，其中雪花牛肉指油花分佈均勻且密集，好似雪花咁靚，因入口即溶唔適合長時間烹煮，故此以切成薄片形狀嘅牛肉最常見。

### 按產地
美國、加拿大、法國、英國、澳洲、紐西蘭、日本、中國等地。

### 牛肉分級
#### 美國牛肉分級
美國農業部將牛肉品質分為以下等級：
*美國極佳級（U.S. Prime），最高等級嘅牛肉，肉質同脂肪分佈最佳。數量非常有限，大概只佔所有美國牛肉2.9%。
*美國特選級（U.S. Choice）
*美國可選級（U.S. Select）
*美國合格級（U.S. Standard）
*美國商用級（U.S. Commercial）
*美國可用級（U.S. Utility）
*美國切塊級（U.S. Cutter）
*美國製罐級（U.S. Canner）

#### 日本牛肉分級
日本牛肉質素（meat quality）分為5級，每一級再根據產精肉率（yield grade）分為A、B、C三級。

日本和牛（わぎゅう，Wagyu）亦係根據油花分佈情況來分級，等級分為1、2、3、4、5，每個等級重會根據產精肉率分為三級。A5係最高級，佢油花嘅細密，美名為「霜降牛肉」（香港叫做雪花牛肉）。

日本和牛中最出名嘅要數松阪牛、米澤牛、神戶牛。因為瘋牛症嘅問題，中國由2001年開始禁止進口日本和牛，日本和牛已經絕跡於中國市場。

#### 按切割方法
小牛肉同牛肉都忌切割都有分法式、英式同北美。

## 參考

## 睇埋
* 牛頸肉
* 牛腩
* 牛肉麵
* 漢堡扒
* 牛扒
* 牛腳
* 牛踭肉 
* 牛丸 
* 乾炒牛河
* 牛肉乾

## 拎

* USDA beef grading standards (PDF) 
* Nutrition Facts for Various Cuts of Beef
* Many different meat cut charts 
* Your Premier Beef Discussion Forum
(Internet Archive version)
* The Story of Beef in Nebraska, the Beef State with videos, history, life cycle, issues, and culture
* Some Beef Recipes
紙皮石

**紙皮石**，或者叫**瓦仔**、**階磚仔**、**馬賽克方塊石**、**馬賽克磚**或**馬賽克方石**，係建築材料，建築牆裝修表面用物料。階磚仔係個俗稱，因為成品以幾十塊小方塊石為一組，石面貼嚮一塊紙皮上，所以又叫「紙皮石」。使用時，地盤三行工人，將紙皮石背面用水泥鋪貼嚮牆表面，等到水泥硬化成石屎之後，再用水噴濕塊紙皮，將塊紙皮撕走，洗刷乾淨，就可以交貨。

階磚仔紙皮石色彩又叫做砌圖藝術，因為一組組方塊石色彩可以有好多選擇，併貼出千變幻化藝術圖像。

紙皮石砌圖通常用嚟做外牆小石，用料有防水特色如水晶、磁、玻璃等。

紙皮石砌圖優點係表面色水多姿多彩，缺點係外牆紙皮石日久失修，由大廈高層飛脫，危害行人安全。

## 睇埋
* 瓷磚 
* 階磚 
* 馬賽克 (搞清楚)

## 拎
* 紙皮石剝落原因
* 紙皮石，又叫馬賽克，通用修飾牆身等
利是封

**利是封**（正寫「利市封」；有時寫成「利事封」），通常讀做「勵事風」，北方叫做**紅包**，包住錢作送人嘅封。

## 歷史
利是封響唐代已經出現，當時係用手工織嘅布袋做「封面」，僅限響宮廷同官方使用，民間就以寓意吉祥嘅鮮紅色紙，包住一張寫滿祝福字句嘅字條，送畀親朋好友，以表心意。

到咗約300年前(清朝)，啲人就改用一張形狀同正方形相若嘅紅紙，包住銅錢，封做「利是」，所以又叫做「紅紙」。而第一代嘅印刷紙質利是封，約於1900年，印刷術開始廣泛應用時，先至面世。當時嘅所謂利是封，做法超簡單，淨係以紅紙印上黃油，再響未乾嘅黃油上灑上金粉，效果就好似而家燙咗金字嘅利是封咁，而圖案就多以簡單為主，再配合一啲吉祥字句。

近年嘅利是封印刷精美，除咗傳統嘅紅色外，重有金色嘅封套，上面嘅圖案亦種類繁多，除咗平面印刷同燙金印刷嘅吉祥圖案、生肖圖案外，重有立體雷射印刷同埋卡通人物圖案嘅。

由於收紅包嘅人響拆開利是封後，往往就會將利是封棄掉，每年浪費唔少紙，因此有環保人士提出循環再用利是封。除咗留待出年農曆新年或需要時再用嚟封利是之外，重可以做一啲賀年飾物，例如裝飾用嘅假爆竹、魚形或者球形嘅吊飾等。

## 其他地方嘅利是封
越南嘅利是封同中國嘅樣式一樣，日本嘅利是封稱為「」，傳統上係白色嘅，而近年亦有其他顏色出現。朝鮮人就會用白信封裝壓歲錢，因為佢哋視白色為純潔嘅象徵。

## 參考

*清朝利是封炫耀達官權勢 民國利是封印滿商品廣告

## 睇埋
*信封
*壓歲錢
亞洲航空

**亞洲航空**（簡稱**亞航**，英文：**Air Asia**，IATA代碼：**AK**，ICAO代碼：**AXM**）係亞洲最大嘅廉價空運公司，1993年成立，喺馬來西亞、泰國同印度尼西亞嘅空運基地每日一共經營400幾個航班。而佢嘅子公司**Air Asia X**（亞航X）喺2007年成立，主要經營低成本嘅長途運輸同埋多班次航線。 

亞航成立嘅最初，就已經有個夢想「Now Everyone Can Fly（而家人人都可以飛）」。喺2001年起，亞航好快咁喺全球各地打破咗航空業嘅常規，成為世界「最佳航空公司」。創新嘅解決方案、高效嘅業務流程同埋熱情嘅經營方式，亞航不停喺廉價航空領域銳意進取，而家航線網絡已經覆蓋超過20個國家同地區。亞航秉承「而家人人都可以飛」嘅一貫理念，好努力咁將廉價航空事業推向全新嘅高度。

2008年1月佢哋開咗吉隆坡至廣州航線，同年5月15號開始飛去香港。2007年11月又開始飛去澳洲嘅黃金海岸。 

• Airline Of The Year
By Centre for Asia Pacific Aviation (CAPA) 
 
• Tony received the 2009 Frost & Sullivan Excellence in Leadership Award
by Frost & Sullivan 
 
• Best Asian Low-Cost Carrier
By TTG Travel Awards 2009 
 
• World's Best Low Cost Airline
by Skytrax

佢哋嘅遠景就係希望可以成為亞洲規模最大嘅廉價航空公司，為30億受到貴機票價格同埋低效航點設置影響而冇辦法充分咁享受航空樂趣嘅旅客提供最熱誠嘅服務。

## 子公司
### 泰國亞洲航空
：簡稱泰亞航，喺2003年12月8號由亞洲航空同泰國亞洲航運有限公司合資成立。

### 亞航長途
亞洲航空長途（，又叫亞航X）喺2007年成立，係亞航專營長途航線嘅聯營公司，樞紐機場同樣設喺吉隆坡國際機場，航點遍布澳洲、中國大陸、日本、南韓、台灣、沙地阿拉伯、尼泊爾等地。主要用空中巴士A330廣體客機。

### 泰國亞航長途
泰國亞航長途（）係泰國第一間營運長途航線嘅低成本航空公司，以廊曼國際機場為據點，喺2014年6月投入商業營運。。

### 印尼亞航長途
印尼亞航長途係馬來西亞亞航長途嘅合資公司，喺2014年12月22號開始商業營運。

### 菲律賓亞洲航空
菲律賓亞洲航空（）喺2012年3月開始營運。樞紐機場喺克拉克國際機場。由於營運狀況唔好，菲亞航喺2013年11月6號，停止所有航線，轉去馬尼拉國際機場。

：前身係**亞洲精神航空**（Asian Spirit），2008年3月易主AMY Holdings Inc.控股公司，改以**飛龍航空**（Zest Air）個名營運。2013年同菲亞航簽署股權交換合約，締結為聯盟，以各自品牌營運。冇幾耐，改名做亞航飛空航空品牌營運，經營國內同國際定期航班，主要銜接馬尼拉同宿霧以及其他24個國內航點。樞紐機場設於馬尼拉尼諾伊·阿基諾國際機場同麥克坦-宿霧國際機場。

### 日本亞洲航空
日本亞洲航空（，簡稱日亞航），由亞洲航空同全日本空輸喺2011年7月21號合資成立，喺8月正式成立。樞紐機場為成田國際機場，2012年8月開始商業營運。由於合作理念相悖，全日空同亞航喺2013年6月25號宣布終止日亞航合作關係。2014年7月1號，亞航宣布重返日本市場，同樂天集團以及其他日本商合資成立新日本亞航，預計喺2015年夏季進行商業營運。2020年10月5號，亞洲航空宣佈因武漢肺炎疫情影響，日本亞洲航空喺同年12月5號結束營運。

### 印度亞洲航空
印度亞洲航空（），由亞航同塔塔集團喺2014年8月19號合資成立，亞航持股49%，Telestra Tradeplace持股21%，塔塔集團持股30%。，亦係印度第一間有外資投資嘅航空公司。2014年6月12號，印度亞航正式商業營運，首航航班係班加羅爾至果阿航班。

### 越南亞洲航空
2017年3月31號，亞航同馬來西亞證券交易所聲明，計劃同越南合作夥伴喺越南建立新嘅廉價航空公司。2018年12月6號，亞洲航空通過同越南合作夥伴 - Thien Minh Travel股份公司以及Hai Au航空股份公司簽署合作備忘錄，重申打算喺越南成立一間合資（JV）低成本航空公司。

### 中國亞洲航空
2017年5月，中國光大集團、河南工作集團同亞洲航空有限公司宣布簽署諒解備忘錄，喺中國建立一間低成本航空公司作為合資企業。但係呢個合資企業已經喺2018年失效，因為嗰份非約束性初步協議有效期為12個月，並且喺關聯方到期時未予以續約。

## 機隊

截至2020年3月，亞洲航空機隊如下：





### 機隊更新

亞航初期曾經營運波音737-300型客機，依家全數採用空中巴士A320-200型客機。

2011年6月，亞航喺巴黎國際航空太空展訂購咗200架空中巴士A320neo，係客機量最大嘅單一訂單之一，訂單金額高達180億美金，雖然亞航可能以折扣價格購入。呢個訂單使得亞航成為空中巴士最大嘅客戶。

2012年12月13日，亞航再次訂購100架空中巴士A320客機，其中64架係A320neo，36架係A320ceo。亞航嘅A320訂單總量達到475。

2016年7月13號，亞航喺法恩伯勒國際航空展上訂購咗100架A321neos，總費用大約126億美元。至此，亞航對空中巴士A320系列訂單總數達到575架，係空中巴士窄體客機最大客户。

## 服務
以下服務都係額外收費：
* 行李託運額度：可選擇15至40公斤託運額度，機場櫃台現場只可以買15公斤。事先喺網上購買可享有折扣，行李超重將以公斤數計算。
* 餐點：有多國餐點選擇，亦提供素食餐點同兒童餐。事先喺網上購買費用較平。
* 座位：由電腦自動分配，指定座位要畀錢。如果選擇放腳位較大嘅「熱選座位」（Hot Seat），要畀更高費用。
* 舒適用品：毛毯、枕頭、眼罩等套裝發售。

### 機上服務
亞洲航空唔提供免費飛機餐，旅客喺購買機票時可以自己揀買唔買埋熱食餐盒。另外，亦可以喺航機上買簡單嘅零食、飲品等。因應馬來西亞伊斯蘭教規範，亞航唔會提供含有豬肉餐點或販售酒類飲品，但係開長程航線嘅亞航 X除外，機上重係會賣啤酒同其他酒類飲品。

機上無電視，只有航空公司雜誌。

### 飛行常客計劃
亞航同合資成立屬於亞航自己嘅飛行常客計畫，叫做「BIG」，會員可以以買機票、機上服務、套裝行程或第三方產品攞BIG點數。

## 參考

## 出面網頁
* 亞洲航空網站
炮仗

**炮仗**，又叫**鞭爆**、**鞭炮**、**爆竹**、**炮竹**、**紙炮仔**（客家話）等，起源至今有2000幾年歷史。鞭炮最開始主要用嚟驅魔避邪，到咗而家，華人響傳統節日、婚禮喜慶、各類慶典、廟會活動等場合幾乎都會燒炮仗，特別係響新年期間，炮仗嘅使用量超過全年用量嘅一半。

## 歷來嘅名
炮仗嘅叫法上各個歷史時期唔同，個名由「爆竹」、「爆竿」、「炮仗」一直到「鞭炮」，響鞭炮煙花之鄉嘅湖南省長沙市嘅瀏陽同埋鄰近地區，啲人仍然將體積大、火藥多同埋爆炸力強嘅單個鞭炮稱為「爆竹」。

## 來源
據講炮仗起源於**爆竹**。自古以來流傳一種講法：好耐以前，每年農曆除夕夜晚會出現一種叫「年」嘅猛獸，為咗嚇走呢種猛獸，啲人於是響屋企門口燒竹節，由於竹腔內嘅空氣受熱膨脹，竹腔爆裂，從而發出巨響，藉此驅趕年獸。隨住火藥嘅發明，火藥爆竹取代咗以往嘅竹節爆竹。

## 現時處境
大約響20世紀末，中國禁止喺城市燒炮仗，但並冇得到完全嘅施行，近年來有條件准燒煙花炮仗，香港政府就喺六七暴動過後立例全面禁止燒煙花炮仗，但每逢傳統節慶，特別係春節期間，新界尤其係鄉郊地區依然有人燒。響東南亞華人地區，有部分國家（包括馬來西亞）明文禁止煙花炮仗，但同樣只係形式。現時炮仗喺華人地區過年期間重好常見。
壓歲錢

**壓歲錢**係指中國春節時長輩送畀未成年晚輩嘅紅包。到咗大清，先有兒童慶歲，長者與以錢，貫用紅，置之臥所，曰「壓歲錢」。去到中華民國，又曾經流行以紅紙包100銅元，以示「長命百歲」。

## 起源

壓歲錢嘅起源主要有以下三種講法：
*古時候，有種小妖叫做「祟」，年卅晚出嚟用手去摸瞓着咗嘅細路嘅頭，細路往往嚇到喊，跟住頭疼發熱，變成傻仔。因此，家家都響嗰日着燈坐喺度唔瞓，叫做「守祟」。有一家夫妻老年得到嗰仔，視佢為心肝寶貝。到咗年卅晚，佢哋驚「祟」嚟害個細路，就摞出八個銅錢同細路玩。細路玩攰瞓着咗，佢哋就將八個銅錢用紅紙包住放喺細路嘅枕頭下邊，兩公婆唔敢瞌埋眼。半夜一陣陰風吹開房門，吹熄咗盞燈，「祟」啱啱伸手去摸細路嘅頭，枕頭邊發出道道閃光，嚇到「祟」走鬼咗。第二日，兩公婆將用紅紙包八個銅錢嚇退「祟」嘅事講咗畀大家知，以後大家就跟住做，啲細路就太平無事。原來八個銅錢係八仙變嘅，暗中保護個細路。因為「祟」與「歲」諧音，之後逐漸演變成「壓歲錢」。到咗明清，「以彩繩穿錢編為龍形，謂之壓歲錢。尊長之賜小兒者，亦謂壓歲錢」。所以一啲地方將畀細路壓歲錢叫做「串錢」。到咗近代就演變為紅紙包住一百文銅錢賜畀晚輩，寓意「長命百歲」。對已成年嘅晚輩，紅紙包入面就會放一個銀元，寓意「一本萬利」。貨幣改為銀紙後，長輩都鍾意去銀行換票面冧巴相連嘅新銀紙畀細路，祝願細路「連連高升」。
*源於古代「壓驚」。話說喺太古時有一種凶獸叫做「年」，隔365日後之夜，就要出來傷害人畜、莊稼。啲細路仔驚，大人則用燃竹響聲驅「年」，用食品安慰細路，稱佢做「壓驚」。年久日深，咪演變為以貨幣代食物，去到宋朝就有「壓驚錢」囉。據史載，王韶子南陔，因為俾壞人孭走，喺途中驚呼，先至俾皇車所救，宋神宗賜咗佢「壓驚金犀錢」。以後先發展為「壓歲錢」。
*最早出現喺大唐宮廷，當時宮中有散錢之風。王仁裕響《開元天寶遺事》度講：唐玄宗天寶年，「內廷嬪妃，每於春時，各於禁中結伴三人至五人擲錢為戲。」王建響《宮詞》中載：「宿妝殘粉未明天，總立昭陽花樹邊。春日內人長打白，庫中先散與金錢。」從春日「擲錢為戲」，到「散與金錢」，後又發展到贈「洗兒錢」。據司馬光《資治通鑑》所講，楊貴妃認咗安祿山做義子嗰陣時，「玄宗親視之，喜贈貴妃洗兒錢」，以賀喜驅邪。去到大宋、大元，就形成一種民俗。佢同正月初一農曆新年結合，形成早期嘅「壓歲錢」。但當時重未有流通嘅貨幣，而只係一種特製嘅「壓歲錢」。

## 參考

類:新春習俗
類:中國文化
類:台灣文化
類:日本文化
類:朝鮮文化
類:越南文化
番薯

**番薯**（英文名**Sweet potato**，拉丁學名***Ipomoea batatas***）係一種草、一種菜同一種薯，又寫**蕃薯**，別名**紅薯**、**甘薯**、**山芋**、**地瓜**、**白薯**、**金薯**、**甜薯**、**朱薯**、**枕薯**咁。佢係多年生雙子葉植物，草本。番薯塊根除咗愛嚟食之外，重可以整糖同釀酒、整酒精咁。

食用講番薯，都講佢塊根，肥大甚甜，含醣可以充饑。

番薯原產於南美洲，好早就畀人種來食。

## 食法
* 番薯糖水

## 睇埋

《老夫子》大番薯
廣州 (搞清楚)

**[[廣州]]**通常係指中國廣東省一個城市，亦可以係：
*廣州 (中華民國)，中華民國嘅院轄市，範圍同而家嘅廣州大致相同。
*廣州 (古代中國)，以前中國嘅一個州。
*廣州 (南韓)：南韓京畿道嘅一個城市。
*廣州郡，韓國一個郡。
*中華女子學校嘅漫畫入面嘅一個角色。
薯

**薯**係一類草，地上便係躝藤，地下便有塊莖。薯就係用塊莖嘅方式繁殖，每生長出新嘅塊莖，舊嘅塊莖就會開始死亡。

薯好多種，有啲品種，生物分類關係未必好密切。常見嘅薯有番薯、薯仔、木薯等等。

## 煮食
薯因為有重澱粉質，煮熟食落粉粉哋。可以焗、炒、炸、煎。

薯嘅塊莖因為重澱粉質，亦都可以化做酒精，用來做燃料。

## 比喻
薯有時比喻人蠢人鈍。
婚禮

**婚禮**係一種法律公證儀式或宗教儀式，用來慶祝一段婚姻嘅開始，代表結婚。 

喺大部分文化裏面，通常都會發展出一啲結婚上嘅傳統同習俗，其中有好多喺現今社會中已經冇咗佢原始所象徵嘅意義。比如話，喺中國傳統婚禮，女方家長要喺迎娶新娘嘅禮車後方潑出一碗清水，象徵嫁出去嘅女已經係屬於另外一個家庭嘅成員，就好似潑出去嘅水咁唔返嚟。喺講求性別平等嘅現代社會中，呢層意義已經減少咗好多。 

## 歷史
### 中式婚禮嘅歷史
中國古代稱婚禮為**昏禮**，多數喺黃昏舉行。歷朝歷代婚禮嘅內容都有所變化，主要有三書六禮。 
現代中國嘅婚禮結合咗中國傳統以及受西方影響嘅元素。公民結婚儀式實際上只係去地方政府進行結婚登記，並冇太多嘅程序，但喜酒就會搞大佢。現代中國婚禮好重要嘅一環就係影婚紗相。 

 
### 西式婚禮嘅歷史
喺西方嘅結婚習俗中，新娘會着白色禮服，象徵維多利亞時代中嘅「純潔」（由於大眾同媒體嘅誤導，白色禮服被誤以為係象徵了「貞操」，但事實上代表貞操嘅係頭紗）。因此喺呢種「白色婚禮」傳統中，寡婦或離過婚嘅女性被認為唔應該喺佢再婚嘅婚禮上着白色婚紗。 

西方嘅婚宴通常係喺結婚儀式之後舉行，婚宴會有一個大型嘅結婚蛋糕。西方結婚傳統包括向新人敬酒、新人會第一對下去跳舞、以及切結婚蛋糕。新娘會向在場所有重未結婚嘅女性掟出手中嘅花球，而接到花球嘅女性被認為會係下一個結婚嘅人。為公平起見，後來發展出新郎將新娘嘅襪帶（garter）掟向未結婚嘅男性，而接到嘅男性會被認為會係下一個結婚嘅人。 

某啲國家亦都有同性戀婚禮。 

### 台灣婚禮嘅歷史
加拿大籍馬偕牧師喺1871年底到台灣傳教，喺佢嘅《臺灣六記》一書提及，1873年3月2號佢喺台北縣五股設立嘅教會，舉行台灣史上第一次嘅基督教式結婚典禮，陳鄭聯姻（陳男25歲；鄭女17歲），新娘坐嘅轎，後面跟住25個咕喱，沿路燃放鞭炮，馬偕就做證婚人。1895年台灣進入日本統治時代，日本殖民政府為推動現代化，將西式婚禮冠上「文明婚禮」，藉以改變民眾所熟知嘅傳統迎親嫁娶習俗。 

據1915年1月1號《台灣日日新報》報導，台北嘅廖坎同埋陳阿娟結婚除去舊禮，一齊坐自動車（轎車），由於1912年至有第一架汽車進口台灣，廖坎夫婦係目前資料中，最早做轎車嘅新人。同一日，翁俊明醫師嘅婚禮喺台南舉行，司儀係連雅堂。自此，台灣政商界望族嘅結婚多數都跟呢一套。而一般婚宴則就隨婚禮結束豋場，民眾多以「辦桌」或去大酒樓餐廳搞喜宴，台北市著名嘅餐廳有「**[[江山樓]]**」（而家延平北路二段，吳江山創辦）、「**蓬萊閣**」（圓環邊，陳水田創辦），醫師杜聰明就揀咗喺江山樓宴客，據統計蓬萊閣光喺1935年就有超過250對新人預定喜宴。而西式餐宴就選擇在喺**鐵路旅館**（而家今新光摩天大樓，可容納150人，全台唯一洋式飯店）搞。 

## 音樂
不時喺結婚典禮上播放嘅音樂，好似結婚進行曲等，較出名嘅有： 

* 華格納嘅歌劇《羅恩格林》中嘅《婚禮合唱》，通常係用來做進場嘅音樂，又叫「新娘來了」（Here Comes the Bride）。 
* 孟德爾遜為莎士比亞嘅戲劇《仲夏夜之夢》所作嘅插曲《結婚進行曲》，通常係用來做退場嘅音樂。 
* 維鐸（Charles-Marie Widor）嘅《第五號交響曲》中嘅《Toccata》，亦用來做退場音樂。 

## 結婚儀式
* 中式婚禮 
* 香港婚禮
* 美式婚禮 
* 德式婚禮 
* 日式婚禮 
* 俄式婚禮

## 相關主題
* 相關儀式 
** 三書六禮 
** 文定 
** 訂婚戒指 
** 聘禮 
** 結婚紀念日 
** 喜酒（婚宴） 
* 結婚嘅形式 
** 白色婚禮 
** 中國婚禮 
** 公證結婚 
** 集團婚禮 
** 走婚 
** 冥婚 
* 結婚傳統 
** 結婚戒指 
** 結婚證明 
** 結婚禮物 
** 結婚誓詞 
** 結婚音樂 
* 服裝 
** 婚紗 
** 頭紗 
** 裙褂 
** 和服 
** 蝴蝶結 
* 食品 
** 結婚蛋糕 
** 嫁女餅 
** 結婚喜糖 
* 參與者 
** 新娘 
** 新郎 
** 伴娘、女儐相 
** 伴郎、男儐相 
** 花仔花女 
** 證婚人 
* 其他 
** 蜜月 
** 婚紗照 
** 喜帖
科譽

**科譽（香港）有限公司**（），前身係一間香港公司，叫做**新興鋼具**，嚮1959年創立。嚮1994年，新興鋼具開咗呢間科譽（香港）有限公司，註冊 POSH 做商標，賣時尚辦公室傢俬。

POSH 嘅執行長係嚴志明。嚮1990年代起同美國上市公司Herman Miller office equipment合作，互相幫手開發大中華市場分銷網絡。而家，科譽（中國）POSH嚮中國大陸嘅產品陳列室包括北京、南京、上海、杭州、西安、寧波、成都、東莞、昆明、深圳、廣州咁。

科譽 POSH 嘅香港總部嚮駱克道瑞安中心，香港陳列室包括嚮灣仔軒尼詩道、中環香港貿易中心、油麻地彌敦道、旺角塘尾道新興鋼具商業大廈、尖沙咀柯士甸路咁。新興鋼具廠倉庫同工場嚮香港油塘四山街油塘工業大廈，而生產基地嚮中國大陸東莞。

## 客戶
* 新華通訊社 http://www.posh.com.hk/images/CaseStudies/HighResolution/Xinhua.pdf
* 鳳凰衛視 http://www.posh.com.hk/images/CaseStudies/LowResolution/PhoenixTV.jpg
* 恆生銀行 http://www.posh.com.hk/images/CaseStudies/LowResolution/HangSengBank.jpg
* 匯豐銀行 http://www.posh.com.hk/images/CaseStudies/LowResolution/HSBC.jpg

## 產品
嚮香港電影《無間道》裏面，香港警察寫字樓所用嘅傢俬係POSH出品。尤其係男主角劉健明坐嗰張大班椅。

## 香港市場對手
* 宜家傢俬
* 歐化傢俬
* Lamex

## 參考

## 拎

*科譽 POSH Office Furniture
疊碼仔

**疊碼仔**（粵拼：daap6 ma5 zai2；法律稱呼：**博彩中介人合作人**（葡文：**colaborador de promotor de jogo**））多數指班喺澳門撈賭嘅人，佢哋家陣主要負責拉啲大客去賭場當中嘅賭廳入面賭錢；其間往往會越境跨國。疊碼仔之前身為工作較為簡單嘅**進客**。有唔少職務類似嘅人，服務緊其他地方嘅賭場；「疊碼仔」由於太流行，變埋對於佢哋嘅普遍叫法。
## 字詞
同**疊碼**意思及語氣皆對應之葡文乃**bate-ficha**。

「疊碼仔」嘅女性專用稱呼係**女疊碼****／女疊碼仔**／**疊碼妹**（粵拼：daap6 ma5 mui1）。

賭場會用低過面額些少嘅價錢，賣泥碼畀疊碼仔。陪賭嘅時候，疊碼仔通常會用面額價賣泥碼畀賭客，等佢哋用來賭錢。疊碼仔喺賭場同埋賭客中間交易，收走真銀或者現金碼，再派出泥碼，會賺到差價（俗稱**碼佣**／**碼糧**）。呢個誘因驅使疊碼仔盡量令賭客落親注都用泥碼，於是就會頻頻左換右換，渠哋個名就係由爾啲將一疊疊籌碼舞來舞去嘅動作而來。

「疊碼仔」有好多寫法：有人將「疊」寫成「沓」或者「叠」；「碼」寫成「馬」。

進客嘅職責正如其名——令客人進入賭場。英文**junket**乃「進客」之擬音詞。

有種職業叫做扒仔，因應語境如何，「扒仔」及「疊碼仔」嘅意思可能相近，亦可以迥異——會喺下面兩節略為説明。

## 近來
### 澳門
理論上，要向政府攞咗牌，先至可以成為疊碼仔，得冇刑事紀錄嘅人合資格，縱使事實上有唔少人無牌執業；佢哋嘅主要任務係揾大客，帶入去賭場之中嘅賭廳賭錢；途中有得抽佣落袋，尤其是喺換泥碼呢個步驟。廳主經常會以泥碼形式向賭客放貸，而疊碼仔好多時要為此作擔保及負責追債。疊碼仔亦提供種種相關服務，有啲重係一條龍式嘅添。部分疊碼仔，重會以派發高利息作招徠，吸引人哋儲錢落去自己個賭廳户口道，作為佢哋借廳主名義，向賭客借出泥碼嘅資本，或者用嚟為收唔返嘅賭債填氹；噉樣做嘅人通常唔會俾政府阻止，不過有大把搞到資不抵債，結果俾廳主或存款者等債主收拾，再唔係就着草避禍。至於扒仔，就係專喺賭場之中或附近揾目標，呃呃啗啗，不擇手段，大小通吃嗰班。

### 星洲
此國嘅賭場入面，並冇見於澳門嘅賭場之內嗰啲賭廳；然而有唔少與之相似嘅營商手法都會被用到，不過博彩公司往往會將實情遮遮掩掩。博彩公司會自行及經賭場中介，招攬外國有錢人去幫襯，而賭場入面亦有啲只服待貴客嘅區域；兩者重會向賭客借出泥碼，追債時可能會喺外國法院興頌。博彩公司重會使佣金，請旅行社將泥碼買賣撈入旅行團生意之中，帶啲外國嘅普通人去賭場道落注。外地有時會將當地嘅賭場中介稱為疊碼仔。「扒仔」唔用於形容喺該國活動嘅人，縱然的確有人做其常做之事，尤其是𢲷貼士同幫大耳窿揾客。

### 香港
「疊碼仔」嘅意思頗為含糊，任何幫賭錢生意拉客嘅人，都可能被稱之為此。喺當地，得香港賽馬會准開賭，而佢又冇請中介人做幫手；不過，都有爾種人揾食——啗人過大海、上賭船、幫襯賭錢網站同埋賭檔，以及幫外圍賭局揾賭仔；有傳媒亦會當兑分仔係種疊碼仔。「扒仔」甚少攞嚟形容身處此地嘅人。

### 美國

### 澳洲

## 過去
進客最早出現於澳門，博彩公司靠佢哋，由大陸帶人過去嗰處嘅賭館道賭錢；呢種商業模式受到其他地方仿效。自從澳門有泥碼，「疊碼仔」就流行起嚟，家陣幾乎冇人會講「進客」，縱使兩者意思大致重疊。

「疊碼仔」同「扒仔」皆通常只適用於澳門，理論上指唔同行業，不過實際上有唔少會撈埋對方嗰瓣，行外人於是習慣咗將佢哋混為一談。香港、台灣及大陸嘅傳媒，有唔少到咗今日依然唔會區分上述兩者；亦偶然會以「疊碼仔」泛指任何從事「博彩中介」呢個行業嘅人，唔限地域。

## 附註

## 參考
上市公司

**上市公司**，係指股票、證券可以嚮證券交易所公開買賣嘅公司，佢地多數都係股份制有限公司。

上市公司股東利益，會按上市規則受保障，上市公司會定期公佈資產負債表同損益表咁嘅財務資料 。

## 睇埋
* 上市
* 股份有限公司
* 公司治理
* 董事會
* 非執行董事
* 公司法
* 證監會
* 母公司
* 子公司
* H股
* 股東名冊
* 過戶登記處

## 拎
冥壽

**冥壽**或**生忌**即係死人嘅生日。冥壽係個古老啲講法，用嚟記念出名嘅人，一般人會用生忌。

## 紀念
同生日唔同，冥壽或生忌都係紀念、由啲後人或普通人講係死者嘅生平同貢獻咁。

## 計法
冥壽嘅計法同「歲數」類似，不過死人先至用呢個詞。即係個人出世之後開始計，到而家隔咗幾耐。

## 睇埋
*死忌

## 攷

## 拎
*談冥壽

類:死
介質

**介質**即係媒體，係可以帶住化合物或化學物質嘅材料或物質，好似嘢食、泥土、空氣同水，又或者係物理上可以儲存資料嘅設備，例如紙、底片、磁碟、磁帶或是其他可供資訊紀錄嘅設備。

## 機械波

機械波涉及咗介質粒子嘅振動，例如聲波就係噉。

## 睇埋
*真空
颱風風神 (2008年)

**颱風風神**響2008年6月13號形成，18號登陸菲律賓，21號登陸中國大陸廣東省。 

## 出面網頁
* Digital Typhoon page on Fengshen
* Meaning of typhoon names (JMA)
* Joint Typhoon Warning Center